text:
1Yuhu ra Pablo cuví noo apóstol chi ra Jesucristo vatyi tachi̱ ra chii na caque tyiño ra. Maa Nyoo cuví ra sacacú chi yo. Ta ican ra catyí tyi sa̱cuvi tyiño ihya, ta Sutu Mañi yo Jesucristo ñandɨhɨ. Vatyi maa ra cuví ra cha yɨhɨ́ iñi yo. 2Tyaí tutu ihya chi yoho Timoteo vatyi sehe vahi cuví chuun cha cuenda cha chinó iñun tuhun ra Cristo cha sacote̱ chuun. Ta cuñí vatyi nasoco Nyoo Sutu yo ta Sutu Mañi yo Jesucristo chuun. Ta na nyehe ndahvi ra chuun. Ta na coo ca cha taxi ri añimon saha ra. 3Quɨvɨ quite̱ ñuu Éfeso chiña cha cuaquichi ityi Macedonia ihya, catyi̱ chuun na ndo̱un Éfeso chiña ta ca̱tyun chi suhva ñu vatyi ma sañaha ñu tuhun cha ña ndicha. Ta vityin catyí tiqui chuun na sacuvi con tari cuhva catyi chuun quɨvɨ cuan. 4Ca̱tyun chi ñu cuan vatyi ma tyaa ñu xiñi ñu tuhun tyisu, nɨ tuhun cha cuvi̱ chi noo noo sutu chahnu ñu. Vatyi cha nuu cha tyinyeé chi chi yo, satondó chi xiñi yo. Maa maa ri cha ñima ri tuhun cuví yuhu yo. Ña tyinyeé chi chi yo cha chinó iñi yo cha sacuví ca yo cha catyí Nyoo. 5Soco tuhun cha catyí maa yo chi ñáyɨvɨ, cha cu̱ñi yo chi tahan yo chihin cha cacú añima yo cha sanduvaha̱ Nyoo. Cu̱ñi yo chi ñu chihin cha vaha chicá xiñi yo ta chihin cha ndicha chinó iñi yo chi Nyoo. 6Soco yɨhɨ́ ñu saña̱ ñu tuhun ihya ta quita caxiin ñu chihin tuhun cha ñima ri tuhun. 7Cuñí ñu cuvi ñu ñu sacuahá cuenda ley chahnu Nyoo soco ni maa ñu ta ña cutuñí iñi ñu tuhun cahán ñu. 8Chitó yo tyi ley cuan, vaha chi, soco co̱tyiño yo tari cuhva tahán chi. 9Cuñí chi coto yo vatyi ni noo ley ña chicunyaa̱ chi cha cuenda ñu vaha. Soco nyaá chi cha cuenda ñu nacahnú nu cahán Nyoo, ñu iyó cuatyi, ñu quiñi iyó, ñu ña saha ñáyɨvɨ chi Nyoo. Nyaá tucu chi cha cuenda ñu chahñí chi sutu, chi sɨhɨ, ta cha cuenda tandɨhɨ ñu chahñí. 10Nyaá ley cuan cha cuenda ñu iyó chihin rayɨɨ o ñusɨhɨ ta ñima yɨɨ ña o ñasɨhɨ ra cuví. Nyaá chi cha cuenda ra ca iyó chihin tahan yɨɨ, ta cha cuenda ñu suhu cha chii ñáyɨvɨ, ta ñu cuendu, ta ñu cha catyí: “Chito vaha Nyoo”, ta ña ndicha cha cahán ñu. Ta suri nyaá tucu ley cuan cha cuenda yóó ñu cha ña nyicon cuhva cahan tuhún Nyoo. 11Ta tuhun tyaquɨ xaan cha sacoto Nyoo chi yo cha cuenda ra Cristo, ican cuví tuhun cha nacuhva̱ cuenda Nyoo chii vatyi sacote chi ñáyɨvɨ. Maa ra cuví ra cha sacahnú yo. 12Nacuhvé tyahvi nyoo chi Sutu Mañi yo Jesucristo cha cuenda tunyee iñi cha chaha ra chii ta nyehe̱ ra chi tari noo ra chinó vaha iñi, ta natyaa tyiño ra chii vatyi sacuví tyiño nuu ra. 13Tyehe caa sacuvi ra chihin vasɨ ta ityi chata ca yuhu caha̱n ña vahi sɨquɨ ra. Chica̱ nyiquen chi ra ta caha̱n cuehi chi ra. Soco Nyoo cundahvi̱ cuñi̱ ra nyehe ra chii, vatyi yuhu ta chino ca iñi chi ra, ta ña chite̱ cha chinyacuvi̱. 14Ta tyinyee̱ xaan Sutu Mañi yo chii. Ta chaha̱ ra cha chino xaan iñi yo chi ra, ta cha cuñí xaan yo chi ñáyɨvɨ vatyi ɨɨn ri cuví yo chihin ra. 15Ta ndicha, cha ndicha vaha cuví tuhun ihya. Ta tahán chi cha chino iñi yo, vatyi ra Cristo Jesús quichi̱ ra sɨquɨ ñuhu ñayɨvɨ̱ ihya vatyi sacacú ra chi ñu iyó cuatyi. Ta yuhu cuví noo ra quiñi caa ca cha nuu tandɨhɨ ñu cuan. 16Yucuan chaha xihna que tava̱ Nyoo chii nu quiñi caa vatyi tacuhva sañaha ra Jesucristo chi ñáyɨvɨ tyi cuñí xaan ra chi ñu. Tacuhva vatyi nachino iñi ñu ta cucoo ñu noo ñayɨvɨ̱ chaa cha ma naa ca maa. 17Yucuan chaha na sacahnu yo chi ra cha tyicuan ri nyacá ñaha, ra cha ñahri tuhun chihi iyó chi, ra cha ña cuví nyehe yo chi, ra cha noo ri maa ra cuví Nyoo ta chitó ra tandɨhɨ cha chiñi tuñi. Na sacahnu yo chi ra ta na cunyaca ñaha ra tyicuan ri maa. Ta na cuvi chi tyicuan caa. 18Ihya tuhun chahí chuun, yoho Timoteo sehi, vatyi ca̱ñi tahan vahun chihin tatyi ña vaha chihin cha chinó iñun, ta chihin cha vaha cuñí añimon tyi chitón tyi vaha sacuvun noo cha sacuvún vatyi suri tuhun ihya cachaha̱ ra hermano chuun chihin ndusu Nyoo. 19Ta ma sandɨhun cha chinó iñun chi Nyoo ta sa̱cuvun cha vaha na vaha cu̱ñi añimon. Vatyi sava ra sandɨhɨ ra tuhun ihya, yucuan chaha caquita̱ xiin ra. 20Tyicuan caa sacuvi̱ tucu ra Himeneo ta ra Alejandro. Ta yucuan chaha nacuhva̱ cuende chi ra chi cuihna, na cacutuhva ra yoso caa tahán chi sacuvi ra ta ma cahan ña vaha ca ra chi Nyoo.
Copyright
Learn More


c: text/html

text:
Llaqta pusay
Llaqta pusay icha pulitika (kastilla simipi: política; grigu simimanta: πoλιtιkός (politikós) «mamallaqtayuq, llaqtayuq, llaqtaman kapuq, llaqtap kamachiyninman kapuq») nisqaqa huk runakunap idiyuluhiya nisqaman ruraynin, huk yuyanakunatapas aypanapaq, mama llaqtapi, maypipas runapura. Kawpay yachay nisqapim yuyaychakunchik.
Athina llaqtayuq Aristotelis sutiyuq yachay wayllukuq runa Kristup ñawpan pichqa kaq pachakwatapi "Kawpaymanta" (Πoλιtιkά - Politiká) nisqa qillqasqanpi kay mama llaqta wakikunatam (kawpay llikakunatam) nin: Monarkhiya, Aristokratiya, Dimukratiya, Okhlokratiya, Oligarkhiya, Tiraniya

robotstxt: allowed

filter: keep


text:
1Chay hatun tiyanapi tiyaqpa alleqninpim rikurqani wankusqa librota hawanpi-ukunpi qellqasqata hinaspa qanchis sellowan selloykuspa wichqasqata. 2Rikurqanitaqmi atiyniyoq angel qaparispan tapukuqtapas, paymi nirqa: —¿Yaqachum pipas kanman kay libropi sellosqa kaqta pakiruspan kicharuq? —nispa. 3Ichaqa manam hanaq pachapipas nitaq kay pachapipas nitaq uku pachapipas karqachu chay librota kichaykuy atiqqa nitaq qawaykuqllapas. 4Chaymi ñoqa anchata waqarqani chay librota kichaykunanpaq, leeykunanpaq hinaspa qawaykunanpaq mana pipas kaptin. 5Chaymi huknin anciano niwarqa: —Ama waqaychu, leonwan sutichasqa Juda ayllumanta kaq Rey Davidpa mirayninmi libropa qanchis sellonta pakispan kichananpaq vencerunña —nispa. 6Hinaptinmi Diospa tiyananpa chawpinpi hinaspa tawa animalkunapa chawpinpi hinaspa ancianokunapa chawpinpi rikururqani carnerota wañuchisqa hina rikchayniyoq sayachkaqta. Chay Carneroqa kachkasqa qanchis waqrayoqmi hinaspa qanchis ñawiyoqmi. Chay ñawinkunaqa tukuy kay pachaman kachasqa Diospa qanchis espiritunkunam. 7Chay Carnero hamuruspanmi librota chaskiykurqa tiyanapi tiyaq Diospa alleq makinmanta. 8Librota chaskiykuptinñataqmi tawan animalkuna iskay chunka tawayoq ancianokunapiwan qonqorakuykurqaku Carneropa qayllanpi. Llapallan ancianokunaqa arpayoqkamam apachkasqaku incienso huntayoq qorimanta tazonninkuta. Chay inciensoqa Diosman iñiqkunapa mañakuyninmi. 9Paykunam takirqaku kay mosoq takita: Sellosqanta pakispa libro kichaqqa qamllam kanki. Qamqa wañuchisqam karqanki. Diospaqmi runakunata yawarnikiwan rantirqanki llapallan llaqtakunamanta, tukuy idioma rimaqkunamanta, ayllukunamanta hinaspa nacionkunamanta. 10Diosniykupaqmi munaychakusqantawan sacerdotekunataña rurarurqanki. Kay pachapi gobiernanankupaqmi chaynataqa rurarurqanki. 11Rikuruspayñataqmi uyarirqani Diospa tiyananpa muyuriqninpi achkallaña angelkunapa, animalkunapa hinaspa ancianokunapa nisqanta. Paykunaqa kasqa achka-achka wara-waranqantinmi. 12Paykunam qaparispa nirqaku: Wañuq Carnerollatam nichwanqa “Qamllam kanki atiyniyoqqa apuqa, yachayniyoqqa hinaspa kallpasapaqa. Qamllatam yupaychaymankuqa, adoraymankuqa hinaspa alabaymankuqa.” 13Diospa tukuy ima unanchasqankunapas otaq hanaq pachapi, kay pachapi, uku pachapi hinaspa lamar qochapi kaqkunapas kaynatam nirqaku: Tiyananpi tiyaq Diostayá Carnerotawan Wiña-wiñaypaq adorasun, yupaychasun, hatunchasun hinaspa kallpasapapaq hapisun. 14Tawa animalkunañataqmi nirqaku: —¡Amén! —nispa. Iskay chunka tawayoq ancianokunañataqmi qonqorakuykuspa adorarqaku.
Copyright
Learn More


text:
1Diosníy, ancha munakuqmi kanki, khuyapayaykuway. Ancha khuyapayakuqmi kanki, huchallikusqaykunata pichaykuway. 2¡Llapallanta mana allin-kayniyta maylliykuway, huchaymanta ch'uyanchaykuway! 3Ñoqaqa reqsikunin mana kasukusqaykunata, ñoqaqa yuyashallanipunin huchallikusqayta. 4Qan contrallapunin huchallikuni, qan contrapunin millakusqaykita ruwani. Huchachawasqaykiqa chaninpunin, juzgawasqaykiqa chaninpunin. 5Cheqaqtapunin huchallantinña nacerqani, huchallantintañan mamay wachakuwarqan. 6Qanqa runaq sonqonpi cheqaq kaytan munakunki, chayrayku yachayniyoq kayta sonqoypi yachachiway. 7Ch'uyanchaway, ch'uyataq kasaq, maylliway, rit'imantapas aswan yuraqtaq kasaq. 8Huktawan q'ochukuyta kusikuyta uyarichiway, llakiq ñit'isqanña kashani chaypas kusirichiway. 9Ama huchaykunata qhawariychu, lliw mana allin-kayniykunatapas pichaykuway. 10Diosníy, ch'uya sonqota kamariway, cheqaq sonqoyoq kanaypaq mosoqyachiway. 11Ama qayllaykimanta wikch'uwaychu, ama Santo Espirituykita qechukapuwaychu. 12Qespichiwasqayki q'ochukuywan q'ochurichillaway, qanta usqhaylla kasukuq sonqoyoqta ruwaway, 13chaymi mana kasukuqkunaman ñanniykikunamanta yachachisaq, huchasapakunataq kutirikamusunkiku. 14Qespichiwaqniy Diosníy, ama munaychu runa wañuchiq kanayta, ñoqaqa chanin kasqaykitan takisaq. 15Señor Diosníy, rimarichiway, chaymi yupaychasqayki. 16Manan sacrificiotachu munanki, ruphachina sacrificiota haywaqtiypas manan chaskiwankimanchu. 17Sonqoykiman chayaq sacrificioqa llakikuq sonqoymi, Diosníy, qanqa manan qhawarparinkichu llakikuq huch'uyyaykukuq sonqoyoqtaqa. 18Allin sonqoykiwan Sión llaqtata sumaqta qhawariy, Jerusalén muyuriq perqata wakmanta perqachiy. 19Chaypachan chanin sacrificiokuna kanqa, chaypachan altarniykipi ruphachina sacrificiokuna, torillokuna kanqa, chaykunan sonqoykiman chayaqpuni kanqa.
Copyright
Learn More


text:
Ignacio Allende
Ignacio José de Allende y Unzaga sutiyuq runaqa, icha Ignacio Allende (* 21 ñiqin qhulla puquy killapi 1769 watapi paqarisqa San Miguel de Allende, Guanajuato llaqtapi – 26 ñiqin inti raymi killapi 1811 watapi paqarisqa Chihuahua llaqtapi) Mishikunapas Awqaq pusaq.
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Ignacio Allende.
- Documentos de Allende en Wikisource
- Documentos Facsímilares de Historia de México


text:
1Tsaypitana Jerusalencho Tayta Diosta adorapäcunanpag fiesta captin Jesuspis aywargan tsay fiestaman. 2Jerusalén yaycunachömi “Uysha yargunan” nishgan puncu caycan. Tsaychömi caycan jatun pözu. Hebreo idiömachöga tsay pözupa jutin caycan Betesdami. Tsay jatun pözupa naupanchöga caycan pitsga alarcunami. 3Pitsgan alarcunachömi jitarpaycargan atsca gueshyaycag runacuna, gapra runacuna y puriyta mana puëdeg runacunapis. 4[Tsaychömi paycuna shuyarpaycargan ciëlupita ángil urarcamur yacuta cuyutsipänanpag. Yacuta cuyurcatsiptinna maygan gueshyagpis puntata yacuman yaycog cäga aliyashgana yargamog.] 5Tsaychömi juc runa gueshyar jitaraycargan quimsa chunca pusag (38) watana. 6Tsay runa unaypitana gueshyashganta musyarmi Jesús caynog taporgan: “¿Aliyashga cayta munanquicu?” 7Tsaynog niptinmi tsay gueshyaycag runa nergan: “Au, aliyashga caytami munä, tayta. Tsaynog captinpis manami pïnëpis cantsu yacuta ángil cuyutsiptin jatun pözuman yaycatsimänanpag. Yaycunäpag caycaptëpis jucmi yaliman.” 8Tsaynog niptinmi Jesús caynog nergan: “¡Sharcuy! Quirmayquita apacurcur aywacuy.” 9Tsaynog niptin tsay gueshyaycag runa jinan höra aliyargan. Nircurna quirmanta apacurcur cushishga aywacorgan. Quirmanta apaycagta ricarmi Israel runacunapa autoridänincuna caynog nergan: “Sábado jamay junag caycaptenga ¿imanirtag quirmayqui apashga aywaycanqui?” 11Tsauraga tsay runa caynog nergan: “Aliyätsimagnë runami nimashga quirmäta apacurcur aywacunäpag.” 12Tsaymi tsay runata tapupäcorgan caynog nir: “¿Pitag tsaynog nishushcanqui?” 13Tsaynog tapuptin pï aliyätsishgantapis manami musyargantsu, atsca runacuna tsaycho captin. 14Tsaypitana tsay aliyätsishgan runawan templucho tincurcur Jesús nergan: “Aliyashgana caycarga amana yapay jutsata ruraynatsu. Jutsata yapay rurarga gueshyashgayquipitapis masmi imapis pasashunquipag.” 15Tsaynog niptin tsay runa autoridäcunaman aywar wilargan aliyätsegnin runa Jesús cashganta. 16Wilaptinmi autoridäcuna Jesuspa contran sharcapäcorgan sábado jamay junagcho aliyätsishganpita. 17Tsaypitanami paycunawan tincur Jesús caynog nergan: “Taytä alita rurashgannogmi nogapis alita rurar tsay runata aliyätsishcä, sábado jamay junag captinpis.” 18Tsaynog niptinmi autoridäcuna Jesusta wanutsiyta munapäcorgan. Tsaynog wanutsiyta munargan manami sábado jamay junagcho runata aliyätsishgalanpitatsu, sinöga: “Diosmi Taytä” nishganpitami. “Diosmi Taytä” niptin paycuna yarpapäcorgan Dios-tucuycashganta. 19Tsauraga Jesús caynog nergan: “Diospa tsurin carmi lapantapis rurä Taytä munashgannogla. 20Imatapis ruranäpäga Taytäragmi cuyay tsurin captë tantyatsiman. Tsaymi runacunata aliyätsishgalätatsu ricanquipag, sinöga más espantaypag cag milagrutapis ricanquipagmi. 21Tsaymi juicio final junag wanushcunata Taytä cawaritsimunanpag munayniyog cashgannog nogapis munayniyog caycä runacunata perdonar mushog cawayta gonäpag. 22“Tsaynogpis juicio final junag Taytä manami pitapis juzgangatsu, sinöga tsurin captë nogatami nimashga pï-maytapis juzganäpag. 23Tsaynog nimashga quiquinta respitashgannogla nogatapis lapan runacuna respitamänanpagmi. Tsaymi nogata mana respitamag cäga Taytätapis mana respitaycantsu. 24“Shumag tantyacäriy. Wilacuynëta chasquicur cachamagnë Taytäman yäracogcunaga infiernuman manami gaycushgatsu canga, sinöga gloriachömi imayyagpis cawangapag. 25Tsaynogpis wilacuynëta chasquicorga wanushganog cashganpita mushog cawaytami chasquengapag. Tsay cawayta gonäpag cag höra maynami chämushgana. Tsaynoglami höra chämonga wanushcunatapis cawaritsimunäpag. 26Pitapis cawayta gonanpag Tayta Dios munayniyog cashgannogmi nogapis munayniyog caycä pitapis mushog cawayta gonäpag. 27Tsaynoglami Tayta Diospita noga shamushga captë lapan runacunata juzganäpag churamashga. 28“Ama yarpapäcuytsu wanushcunata mana cawaritsimunäpag cashganta. Höran chämuptenga lapan wanushcunatami cawaritsimushag. 29Alita ruragcunaga cawarircamur imayyagpis gloriachömi cawapäcongapag. Mana alita ruragcunami itsanga cawarimurpis infiernucho imayyagpis nacapäcongapag. 30Cachamagnë Taytä munashgantami imaypis rurä. Tsaymi pay munashgannogla lapan runacunata juzgashagpag. 31“Tayta Dios cachamashgantaga manami quiquilätsu në, sinöga milagrucunata ruranäpag yanapamashpan Tayta Diospis runacunata musyaycätsinmi paypita shamushgäta. Tsaynog musyaycätsishuptiquega tantyapäcuy nishgäcuna rasunpa cashganta. 33“Tsaynoglami Tayta Dios cachamashganta Juan Bautistapis wilacushga. 34Tsaynog wilacuptin atscagmi cushicärergan shamunäpag cagta musyashpan. Nogapita Juan wilacushganta yarpaycätsë manami ali wilacog cashganta yarpänayquipagtsu, sinöga Tayta Dios cachamashganta criyishpayqui salvacärinayquipagmi. 36“Nogapita Juan wilacushganta mana criyirpis milagro rurashgäcunata ricar y yachatsishgäcunata mayarga Tayta Dios cachamashganta criyipäcuy. 37Tsaynogpami quiquin mana parlapäshushpayquipis y mana yuripäshushpayquipis Tayta Dios musyaycätsishunqui nogata cachamashganta. 38Tsaynog musyaycätsishuptiquipis nogata mana chasquicamarga Tayta Diostapis manami chasquicurcaycanquitsu. 39“Gamcunaga Tayta Diosnintsipa palabranta liyir yachacurcaycanqui gloriaman chayayta munarmi. Tsaynog yachacurpis manami tantyapäcunquitsu tsay escribishgancuna noga shamunäpag escribiraycashganta. 40Tsaymi nogata chasquicamayta mana munarga Tayta Diosnintsipa palabranta mayjina yachacurpis gloriaman imaypis mana chayanquipagtsu. 41“Noga musyämi janan shongula Tayta Diosman yäracuycashgayquita. Tsaymi gamcuna mana chasquicamaptiquipis nogaga imaypis Taytä nimashganta ruraycäshag. 43“Tayta Diospita shamushga captëpis gamcunaga chasquicamayta manami munapäcunquitsu. Quiquilanpa yarpaynilanpita shamog runacuna nishgancunatami itsanga chasquicurcaycanqui. 44Tsaynog chasquicurcaycanqui paycunapita ali ricashga cayta munarmi. Tsaynog caycarga ¿imanirtag yarparcaycanqui Tayta Dios munashgannog cawaycashgayquita? 45“Gamcuna yarpapäcunqui nogata mana chasquicamarpis Moisés escribishgan leycunata cumplir salvacärinayquipag cashganta. Tsaynog yarpaptiquipis Moisesga noga shamunäpag cagpitami escribergan. Moisés escribishgancunata rasunpa chasquicushpayquega noga nishgäcunatapis chasquicärinquimanmi. Mana chasquicushgayquipitami juicio final junag Taytäpa naupancho Moisespis nishunquipag jutsayog cashgayquita. 47Nogapita Moisés escribishgantapis mana chasquicuycarga ¿imanogparag noga nishgäcunata chasquicärinquiman?”
Copyright
Learn More


text:
1Satanasmi Israel runakuna contra sayarirqan, chaymi Davidta yuyaykachirqan Israel runakunata yupananpaq. 2Hinan Davidqa Joabta ejército umallinkunatawan kamachirqan: –Phawaychis, Israel runakunata yupamuychis Beersebamanta Dankama, hinaspa willawankichis hayk'achus paykuna kasqankuta yachanaypaq, nispa. 3Joabtaq kutichirqan: –Señor reyníy, pachak kutitaraq llaqtaykita Dios askhayachichun, paykunaqa llapallanmi kamachiykikuna. Reyníy, ¿imanaqtintaq runa yupanata munanki? ¿Imapaqtaq Israel runakunata huchachachiwaq? nispa. 4Chaywanpas reyqa mana uyarispan Joabta kamachishallarqan. Hinan Joabqa Israel suyuntinta puririrqan, chaymantataq Jerusalenman kutipurqan. 5Hinaspan Davidman willarqan maqanakuy atiq qharikuna hayk'achus kasqanta. Israel suyupitaq karqan waranqaq waranqan pachak waranqa qharikuna, Judá suyupitaq tawa pachak qanchis chunka waranqa qharikuna. 6Joabmanqa manan allinchu rikch'akurqan reypa kamachikusqan, chaymi mana yuparqanchu Leví ayllutapas Benjamín ayllutapas. 7Chay yupaytaqa manan Diosqa munarqanchu, chaymi Israel runakunata muchuchirqan. 8Hinan Davidqa Diosta nirqan: –Sinchitan huchallikuni chayta ruwaspa. Rogakuykin, Diosníy, kay huchayta pampachaykuway, mana yuyayniyoq hinan chayta ruwarqani, nispa. 9Señor Diostaq Davidpa yuyaychaqnin profeta Gadta nirqan: 10–Phaway Davidman, hinaspa nimuy, Señor Diosmi nin: Kinsa muchuchiytan churayki, kinsantinmanta hukkaqta akllakuy, hinaspa chaywan muchuchisqayki, nispa. 11Hinan Gadqa Davidman rispa nirqan: –Señor Diosmi nin: 12Akllakuy, mayqentan munanki: ¿Kinsa wata yarqaytachu? ¿Awqaykikunaq espadawan muchuchisqan kinsa killa ayqeytachu? Icha, ¿Señor Diospa angelnin Israel suyuntinpi kinsa p'unchay millay onqoywan wañuchinantachu? Chhaynaqa, akllakuy kachamuwaqniyman willanaypaq, nispa. 13Chaymi Davidqa profeta Gadta nirqan: –Hatun llaki phutiypin kashani, chaypas manan runakunaq muchuchisqan kayta munanichu, aswanpas Señor Diospa muchuchiwanantan munani, payqa ancha hatun khuyapayakuqmi, nispa. 14Hinan Señor Diosqa Israel suyuntinman millay onqoyta kachamurqan, chaymi qanchis chunka waranqa Israel runakuna wañurarqan. 15Chaymantataq Diosqa angelta kachamurqan Jerusalén llaqtata ch'usaqyachinanpaq. Chay ángel ch'usaqyachishaqtintaq Señor Diosqa chayta qhawarispa llakikurqan, hinaspan wañuchiq angelta nirqan: –¡Chaykamalla! ¡Amaña ch'usaqyachiychu! nispa. Señor Diospa angelnintaq Jebusmanta Araunaq eran qayllapi sayasharqan. 16Davidtaq altota qhawarispa Señor Diospa angelninta rikurqan, churananmanta horqosqa espadanwan Jerusalén llaqtata ch'usaqyachinan patapi kashaqta. Hinan Davidqa kurak runakunapiwan qhasqa p'achayoq qonqoriykukuspa pampakama k'umuykukurqanku. 17Chaymi Davidqa Señor Diosta nirqan: –Ñoqan runakunata yupachiqqa kani, ñoqan huchallikuni, ñoqan mana chaninta ruwani. ¿Ima huchayoqtaq kay runakunari? ¡Diosníy Señor Dios! Ama llaqtaykitaqa muchuchiychu, aswanpas ñoqata familiaytawan muchuchiwayku, nispa. 18Hinan Señor Diospa angelninqa profeta Gadta nirqan: –Davidta kamachiy Jebusmanta Araunaq eranpi Señor Diospaq huk altarta sayarichinanpaq, nispa. 19Chaymi Davidqa rirqan, profeta Gadwan Señor Diospa kamachisqanman hina. 20Araunaqa trigotan saruchisharqan, kutirispataq angelta rikurqan, chaymi paywan kashaq tawantin churinkuna pakakurqanku. 21Davidtaq Araunaman qayllaykurqan, hinan payqa Davidta rikuspa eranmanta lloqsispa Davidpa ñawpaqenpi pampakama k'umuykukurqan. 22Davidtaq Araunata nirqan: –Kay eraykita vendeway. Señor Diospaq kaypi altarta sayarichisaq millay onqoy kay suyupi thaninanpaq. Hayk'achus valesqanta pagapusqayki, nispa. 23Araunataq kutichirqan: –Señor reyníy, hayk'an munasqaykita hap'iy, hinaspa mayqenchá allin rikch'akusunki chayta ruway. Qollasqaykitaqmi torokunatapas ruphachina sacrificiopaq, trigo saruna rastrakunatapas llant'apaq, trigotataq ruru ofrendapaq, llapantan qosqayki, nispa. 24Hinan rey Davidqa Araunata nirqan: –Manan yanqallanqa munanichu, aswanpas pagapusqaykin hayk'aña valeqtinpas. Manan qanpa kaqniykitaqa Señor Diosman qoymanchu, manataq ruphachina sacrificiotapas haywaymanchu mana qolqeypa chanintaqa, nispa. 25Davidqa chay cheqasmanta soqta pachak qorimanta qolqetan Araunaman pagapurqan, 26hinaspa chaypi Señor Diospaq altarta perqarqan. Chaymantataq ruphachina sacrificiokunata, sumaq kawsay sacrificiokunatawan haywarqan. Hinaspa Señor Diosmanta mañakurqan, paytaq kutichimuspa hanaq pachamanta ninata kachamurqan altar patapi sacrificiokunata ruphananpaq. 27Angeltataq kamachirqan espadanta churananman churapunanpaq, hinan angelqa kasurqan. 28Mañakusqanta Señor Diospa uyarisqan hawan Davidqa Jebusmanta Araunaq eranpi sacrificiota Señor Diosman haywashallarqan. 29Moisespa ch'inneqpi Señor Diospaq karpa ruwasqanpas, sacrificio ruphachina altarpas Gabaonpi yupaychana cheqaspin kasharqan. 30Davidtaq chay cheqasta mana riyta munarqanchu Señor Diosta tapuq, angelninpa espadanta manchakusharqanraq chayrayku.
Copyright
Learn More


text:
1Saypitana sábado jamay junagcho Jesús aywargan mandag fariseupa wayinman micog. Saycho waquin fariseucuna Jesusta ricapaycäyargan: “Mä sábado jamay caycaptin ¿imatashi ruranga?” niyashpan. 2Intëru cuerpun jacapäcuycag runata Jesús ricarmi Moisés guelgashganta yachasegcunatawan fariseucunata taporgan: “Sábado jamay junagcho ¿aliyäsishwancu o manacu?” nir. 4Imatapis mana parlacuyaptinmi gueshyaycag runata Jesús yataycur aliyäsergan. Aliyarcasirna nergan: “Cananga wayiquipana aywacuy.” 5Nircur fariseucunata nergan: “Maygayquipapis suriqui o töruyqui pözuman jegaptin ¿manacu jinan höra jorgog aywayanqui, sábado jamay junag caycaptinpis? Say rurashgayquinölami nogapis gueshyagcunata aliyäsë, sábado jamay junag caycaptinpis.” 6Sayno niptin manami imatapis parlacuyargansu. 7Saychömi waquin gayasishgan runacuna, ali ricash cayta munar, mësa cagmanrä aywayargan jamacuyänanpä. Sayta ricaycur Jesús yachasergan: 8“Pipis casaray estaman gayasiyäshuptiquega mësa cagmanräga ama jamacuyanquisu. Gamcunapita más respitädu runa chämuptin: ‘Mësapita witicuy pay jamacunanpä’ niyäshuptiqui pengacushmi mësacho jamaraycashgayquipita yargunquipä. 10Mësa cagman jucla jamacunayquipa trucanga shuyaranqui gayasiyäshogniqui: ‘Päsacalämuy mësa cagman jamacunayquipä’ nishunayquitarä. Sayno jamasishuptiquimi mësacho gamwan jamacogcuna ali respitayäshunquipä.” 11Sayno nishpanmi Jesús nergan: “Mayganpis runa-tucogcunaga pengaymanmi churash canga. Mana runa-tucogcunami isanga ali ricash canga.” 12Nircur wayinman pushag runatapis Jesús nergan: “Micuyänayquipä pitapis gayaserga ama gayasiyanquisu cuyanacuyashgalayquita, wauguilayquita, castalayquita ni rïcu cag vecïnulayquitaga. Paycuna tumayquita cutisishushgalayquimi premiuyqui canga. 13Saypa trucanga gayasiyanqui muchogcunata, wegrucunata y gapracunatapis. 14Paycunaga manami ni imanöpapis cutisiyäshunquipäsu. Paycunata garashgayquipitaga Tayta Diosninsinami premiuta goshunqui jusaynag runacunata cawarisimushgan junag.” 15Saymi mësacho jamaraycashganpita juc runa nergan Jesusta: “¡Ima cushishgarä cayanga Tayta Diosninsi camarishgan micuyta gloriacho micogcuna!” 16Sayno niptin tincusiypa Jesús cayno yachasergan: “Juc runashi asca runacunata invitargan juc junagcho wayinman micog aywayänanpä. 17Say junag chämuptinnashi ashmayninta cachargan say invitashgan runacunata pushananpä. 18Say ashmay wilag chaptinshi jucnin nergan: ‘Rantishgä chacrata ricagrämi aywanä caycan. Nogapita ama resienticuyculäsunsu.’ 19Jucagnashi nergan: ‘Pisga par törutami rantishcä. Saymi ali o mana ali cashgantapis musyanäpä canan junag yapyag aywashä. Nogapita ama resienticuyculäsunsu.’ 20Jucagnashi nergan: ‘Sayrämi warmita jorgushcä. Saymi gayasimashganman aywayta camäpacushäsu.’ Saynölashi lapan invitashgan runacuna aywayta munayargansu. 21Sauraga say cachashgan ashmay cutiycur patronninta wilargan runacuna imano nishgantapis. Sayno wilaptin patronnin yupa rabiacorgan. Nircurna ashmayninta nergan: ‘Cällicunapa aywaycur jucla pushamuy muchogcunata, gapracunata y wegrucunatapis.’ 22Patronnin nishganta rurarcurnashi ashmaynin nergan: ‘Nimashgayquinölami pushamushcä, taytay. Sayno captinpis mësaman manarämi runacuna juntäyanräsu.’ 23Saynashi patronnin nergan: ‘Nänicunapa y chacracunapapis aywar saycho tarishgayqui runacunata imaycanöpapis wayëman juntäyashganyag pushamuy. 24Naupata gayasimushgäcunaga perdiyashganami yanucasishgä micuyta. 25Ascag runacuna gatiräyaptinmi Jesús nergan: 26“Mayganpis discïpulö cayta munarga mamanpä, taytanpä, warminpä, surincunapä, wauguincunapä y panincunapä yarpachacunanpa trucanga más yarpachacusun noga munashgäta rurananpä. 27“Discïpulöcunaga imano nacarpis noga munashgänöla imaypis cawayäsun. Wanushganyag noga munashgäno mana cawarga manami discïpulö canmansu. 28Discïpulö caycashganpita witicogcunaga wayi rurayta galaycasir mana ushasegnömi caycäyan. Pipis wayita rurananpäga shumagrämi yarpachacun say wayita ushasinanpä gastun aypashganta o mana aypashgantapis. 29Cimientuycular cachaycuptenga lapan ricagcunami payta jamuräyanga: 30‘Say runaga puëdegnöpis wayita rurar galaycasish manapis ushasinanpä’ nir. 31“Maygan nacionpis juc nacionwan manarä pelyar ¿manacu puntataga mandagnin reycuna shumagrä yarpachacuyan ishcay chunca waranga (20,000) soldäducunata chunca waranga (10,000) soldädulanwan vincinanpä o mana vincinanpä cashgantapis? 32Pelyayta mana puëdinan captenga jucag cag mandag carucho caycaptilanrämi wilacogninta cachan: ‘Mananashi pelyashunnasu. Munashgayqui cagtashi imäcunatapis apacunqui’ nir wilananpä. 33Saynöla discïpulö cayänayquipä listula caycäyay noga-raycu lapan imayquicunatapis cachaycuyänayquipä. Imayquicunatapis cachariyta mana munarga manami discïpulö cayanquimansu. [Nishgäta wiyag cäga shumag tantyacuyay.] 34“Musyashgayquinöpis cachega alimi caycan micuyta gustuta gonanpä. Sulur rumilan quëdaptinnami isanga imapäpis välinnasu alpapä ni iscapäpis. Sayno captenga jitariycunsinami. Wanushgayquiyag discïpulö mana carga cuidä gamcunapis Tayta Diosninsipa naupanpita jitarish cayanquiman.”
Copyright
Learn More


text:
1Chay p'unchaykunapi creejkuna ashkhayashajtinku, griego parlaj judío kajkuna thutorqanku hebreo parlaj judiospa contranta, viudasninku mana allin qhawarisqa kasqankumanta, sapa p'unchay mikhuna rak'inapi. 2Ajinamanta chunka iskayniyoj apostolesqa tukuynin creejkunata wajyaspa, nerqanku: Mana allinchu noqaykupaj kanman, Diospa Simi Nisqanta saqerparispa mikhunataraj runasman rak'inaykoqa. 3Chayrayku hermanos, ajllaychej ari qankuna ukhumanta qanchis qharista, allin kawsayniyojkunata, Espíritu Santowan junt'asqata, yachayniyojkunatataj, mikhunata rak'inankupaj. 4Ajinamanta noqaykoqa Diosmanta mañaspallapuni kasqayku, Diospa Simi Nisqanta willaspallapunitaj. 5Chay nisqankoqa tukuyninkuman allin rijch'arqa. Chantá ajllarqanku Estebanta, sinch'i creeyniyoj, Espíritu Santowan junt'asqa runata. Chaymantá ajllallarqankutaj Felipeta, Procorota, Nicanorta, Timonta, Parmenasta, Nicolasta ima. Nicolasqa Antioquiamanta karqa, israelitaspa yachachiyninta qhatej. 6Chantá chay ajllasqasta apostolespa ñawpaqenman pusamorqanku, apostolestaj Diosmanta mañaspa, makisninkuta chay ajllasqa runaspa umankuman churaykorqanku. 7Ajinamanta Diospa Simi Nisqan tukuynejpi uyarikorqa. Jinataj ashkhas Jerusalén llajtapi kajkuna creerqanku, jinaqa creejkunaman yapakusharqanku. Jinallataj ashkha sacerdotespis creerqanku. 8Estebanqa Diospa qhasilla k'acha yanapayninwan, atiyninwan ima junt'a kaspa, milagrosta, señalesta ima runas ukhupi ruwasharqa. 9Chaymantataj wakin oqharikorqanku Kacharisqas nisqaspa sinagogankumanta. Paykuna ukhupi karqanku israelitas Cirenemanta, Alejandriamanta, Ciliciamanta, Asia suyumantawan. Paykunataj Estebanwan churanakuyta qallarerqanku. 10Chantá Estebanman mana kutichiyta aterqankuchu, imaraykuchus payqa yachaywan parlasharqa, Espíritu Santoj atiyninwan ima. 11Jinapi llulla runasman qolqeta lluk'irarqanku ninankupaj uyarisqankuta Moisespa contranta, Diospa contranta ima sajrata rimashajta. 12Ajinata ruwaspa, runas ukhupi ch'ajwata sayaricherqanku, kurajkuna ukhupi, leymanta yachachejkuna ukhupi ima. Tukuyninkutaj Estebanta jap'iykuspa, jatun juntaman pusaykorqanku. 13Mask'allarqankutaj waj runasta, llullakuspa Estebanta ch'ataykunankupaj. Chaykunataj nerqanku: Kay runaqa rimallampuni Temploj contranta, leypa contranta ima. 14Chantá uyarillaykutaj nejta chay Jesús nazarenoqa Templota urmachinanta, astawanqa Moisespa kamachisqanta waj jinaman tukuchinanta, nispa. 15Jatun juntapi tiyashajkunataj Estebanta qhawarispa, angelpa uyanta jina rikorqanku.
Copyright
Learn More


text:
1Kunanmi Diospa kamachikuy siminta kamachiykichis, chay hinaqa, makilla llapanta hunt'aychis, hinan kawsankichis, askhata mirankichis, hap'ikapunkichistaq ñawpa taytaykichisman Señor Diospa juraspa prometesqan hallp'atapas. 2Yuyariychis ch'inneqpi Diosniykichis Señor Diospa tawa chunka watantin purisqaykichispi pusasqasuykichista, payqa munarqanmi huch'uyyaykukunaykichista, chaymi probarqasunkichis kamachikuyninta hunt'awaqchischus icha manachus chayta yachananpaq. 3Señor Diosqa huch'uyyaykuchirqasunkichismi, yarqaywanpas muchuchirqasunkichismi, chaymantataq maná nisqa mikhunata mikhuchirqasunkichis. Chay mikhunataqa manan taytaykichis reqsirqanchu, manallataq qankunapas reqsirqankichischu. Payqa munarqanmi yachanaykichista “runaqa mana t'antallawanchu kawsasqanta, aswanpas Diospa nisqan simikunawan kawsasqanta”. 4Chay tawa chunka watantin ukhupiqa manan p'achaykichispas thantakurqanchu, manallataqmi chakiykichispas punkirqasunkichischu. 5Imaynan huk tayta churinta wanachin ahinatan payqa wanachisunkichis, chayrayku reqsikuychis Diosniykichis Señor Diospa wanachisqasuykichista. 6Chay hinaqa, paypa kamachikuyninta hunt'aychis, payta kasuspaykichis manchakuspaykichis puriychis. 7Diosniykichis Señor Diosmi allin hallp'aman pusaykusunkichis. Chay hallp'aqa mayukunayoqmi pukyukunayoqmi, hinallataq wayq'onkunapipas orqonkunapipas unu phullpushan. 8Kashallantaq trigo, cebada, uvas, higos, granada, olivos, miel misk'ipas. 9Chay hallp'apiqa manan mikhunaykichismanta llakikunkichisñachu, manallataq imapas pisisunkichisñachu. Qaqankunapas fierroyoqmi, orqonkunapas cobreyoqmi, chaytan horqonkichis. 10Qankunaqa mikhuykuspaykichismi sonqopas-sonqo kankichis, Señor Diosniykichistataq saminchankichis allin hallp'a qosqasuykichismanta. 11Paqtataq Diosniykichis Señor Diosta qonqawaqchis, hunt'allaychispuni kunan kamachisqay unanchayninta, kamachikuyninta, chaninchaynintapas. 12Mikhuykuspa sonqopas-sonqo kaspaykichisqa, sumaq wasikunata sayarichispa tiyaspaykichisqa, 13wakaykichispas ovejaykichispas mirariqtinqa, qolqeykichispas qoriykichispas askha kaqtinqa, hinallataq tukuy kaqniykichiskunapas askhayaqtinqa, 14aman hatunchakunkichischu, paqtan Diosniykichis Señor Diosta qonqawaqchis, paymi kamachi kashaqtiykichis Egipto suyumanta horqomurqasunkichis. 15Payqa chay hatun manchana ch'inneqnintan pusamurqasunkichis, chay cheqaspiqa askhan picaq mach'aqwaykuna alacrán kurukuna karqan, manataq chhikan unullapas karqanchu. Chaywanpas ch'ila qaqamanta unuta phawachispan ukyachirqasunkichis. 16Hinallataq maná nisqa mikhunata mikhuchirqasunkichis, chaytan ñawpa taytaykichispas mana reqsirqanchu. Chaykunatan ruwarqan huch'uyyaykukunaykichispaq, probanasuykichispaq, tukuymanta astawanqa allinniykichispaq kananpaq. 17Paqtan yuyaykuwaqchis: Tukuy kay qhapaq kayninchistaqa ñoqanchispa atiyninchiswanmi tarinchis, nispa. 18Aswanpas yuyariychis Diosniykichis Señor Diosta, paymi kallpacharqasunkichis qhapaq kaykunata tarinaykichispaq, ahinapin ñawpa taytaykichiswan juraspa rimanakusqanta qankunawan kunan hunt'ashan. 19Ichaqa Diosniykichis Señor Diosta qonqaspaykichis, wak dioskunata yupaychankichis chayqa, cheqaqtan contraykichispi niykichis wañuchisqapunin kankichis. 20Imaynan Diosniykichis Señor Diosqa purisqaykichispi suyukunata wañuchinqa, ahinatan qankunatapas wañuchisunkichis kamachikusqanta mana kasuqtiykichisqa.
Copyright
Learn More


text:
1Juc cuti Tayta Diosninchipa wasinçhu Jesús willapäcuycaran: ‹‹Shimïta wiyacäriy. Maquinçhüna Tayta Diosninchi purichimäshun›› nir. Mayur cüracuna, Moiséspa shiminta yaçhajcuna, mayur runacuna çhayarcur, Jesústa 2tapuran: ‹‹Tayta, ¿pitaj caçhamushcashunqui? ¿Pipa munayninwantaj imacunatapis ruraycanqui?›› nir. 3Jesúsna niran: ‹‹Nuwapis mä, tapucushayqui. Willamaptiqui, nuwapis willashayqui. 4Juanta ushyachicunanpaj, ¿pitaj caçhamusha: Tayta Diosninchichu, runa-masillanchu? Mä, willamay.›› 5Chaura quiquin-pura parlanacäriran: ‹‹ ‹Tayta Diosninchi caçhamusha› niptinchi: ‹¿Imanirtaj mana wiyacushcanquichu?› nimäshun. 6‹Runa-masinchicunalla caçhamusha› niptinchi, runacuna sajmaypa wañuchimäshun›› nir. Runacuna Ushyachicuj Juanta çhasquicush caran: ‹‹Tayta Diosninchipa willacujnin›› nir. 7Chaymi Jesústa niran: ‹‹Tapumashayquita mana musyächu.›› 8Chaura Jesúspis niran: ‹‹Mana camäpacuptiqui, pï caçhamashanta nuwapis mana willashayquichu.›› 9Chaypita tincuchiypa willapäcur, Jesús niran: ‹‹Juc çhacrayuj runash übasta mururan. Jinarcur çhacra runacunata allimshaycurshi, juclä marcaman juyaj aywacuran.›› 10‹‹Übas pallay çhayamuptin, uywaynintash caçhacuran: ‹Dirïchüta shuntamuy› nir. Caçha çhayaptin allimshacuj runacuna sumaj magariycärirshi, jinallata jarguriran. 11Chaura çhacrayuj juc uywaynintanash caçhacuran. Allimshacujcunana chaytapis ashlliran. Magar ushyarirshi, jinallata jarguran. 12Chaura çhacrayuj juc uywaynintanash caçhacuran. Paytapis magar ushyariycurshi, jarguriran.›› 13‹‹Chaura çhacrayuj yarpaçhacuran. Yarpaçhacuriycurshi, niran: ‹Cuyay wamräta caçhacushaj. Paytaga manchapacunga› nir. 14Çhacrayujpa wamranta ricarshi, allimshacujcuna quiquin-puralla parlanacäriran: ‹Papäninga tagay wamrallanpaj llapan imancunatapis jaguinga. Chaymi wañurachishun. Chaura cay çhacra maquinchiçhüna canga› nir. 15Chaynuy nirshi, çhacrayujpa wamranta charipäcuran. Çhacranpita jargurcurshi, wañuycachiran. ‹‹Canan mä, willamay. Çhacrayuj cutimur, ¿imataraj ruranga chay çhacra runacunata? 16Chay çhacra runacunata wañurachinga. Çhacrantapis juctana allimshaycunga.›› Jesúspa shiminta wiyar, runacuna niran: ‹‹Chayta rurananchita Tayta Diosninchi ama camacächichunchu.›› 17Llapan runata ricapärir Jesús niran: ‹‹Chaura Tayta Diosninchipa shimin imapätaj niycan: ‹Wasi rurajcuna: ‹‹Cay rumi mana allichu›› nir wicapashantapis Tayta Diosninchi simintuta jallarachinanpaj çhurasha.› 18‹‹Wicapash rumiman pipis tacacur, ushyacanga. Runapa jananman rumi shicwar, nitiringa.›› 19Mayur cüracunawan Moiséspa shiminta yaçhajcuna wiyächipaycashanta tantiyacuriran. Chaymi Jesústa juclla chariyta munaran. Ichanga achcaj runa juturpaycaptin, runacunata manchacushpan mana chariranchu. 20Chaypis Jesústa charircur, Roma auturdäpa maquinman çhayachiyta munaran. Ichanga achäquita mana tariranchu. Chaymi achäqui ashijcunawan watgachiran alli-tucullar tapunanpaj. 21Achäquita ashijcuna Jesústa tapuran: ‹‹Tayta, alli shungu cashayquita musyä. Pitapis Tayta Diosninchipa shimillanta willapanqui. Llapan runata alli ricanqui. 22Chaymi tapucushayqui. ¿Mandaj Césarpaj jillayta çhurashuwanchuraj, manachuraj?›› nir. 23Achäquita ashipashanta musyashpan Jesús niran: 24‹‹Jillayniquita mä, ricachimay. Jillayçhu, ¿pipa liträtuntaj caycan? ¿Pipa jutintaj isquirbiraycan?›› Tapuptin, paycuna niran: ‹‹Mandaj Césarpa.›› 25Jesúsna niran: ‹‹Mandaj Césarpata Césarpaj çhuray. Tayta Diosninchipata Tayta Diosninchipaj çhuray.›› 26Achäqui ashijcuna ima rimapacuytapis mana camäpacuranchu. Runa ricay pantachiyta mana camäpacur: ‹‹Jesús allita riman, ¿au?›› nir upällacaycäriran. 27Chaypita waquin saduceu runacuna Jesúsman çhayaran. Paycuna yarpaj: ‹‹Wañushcuna mana cawaringapächu›› nir. Chaymi Jesústa niran: 28‹‹Tayta Jesús, Moiséspa shimin nin: ‹Runa wañucur warminta wawaynajllata jaguiptin, wañucuj runapa wauguillan biyüdanwan majachacanman. Mushuj majanwan wamrata tarishan wañucuj runanpa jutinta apanga.› 29Canan mä, tapucushayqui. Jançhis wauguish caran. Juc wauguish warmiwan majachacaran. Ichanga warminta mana mirachillarshi wañucuran. 30Chaura juc-caj wauguinnash chay warmiwan majachacaran. Paypis mana mirachillarshi wañucuran. 31Chay warmillawan majachacarcur-majachacarcur mana mirachillar, jançhis waugui wañucuran. 32Jipantaräshi warmipis wañucuran. 33Tayta, mä, willamay. Wañushanpita cawarcamur, chay warmi, ¿maygan wauguipa warmintaj canga jançhiswan majachacash caycar? ¿Llapanpa warminchuraj canga?›› 34Jesúsna niran: ‹‹Cay pachaçhu cawashancamalla runacuna majachacan. 35Tayta Diosninchi acracushan runacuna cawarimur, janaj pachaçhu mana majachacanganachu. 36Wañuymanpis yapay mana çhayanganachu. Cawarachishancunata wawanpana Tayta Diosninchi ricanga. Anjilcuna-jina mana ushyacangachu. 37Wañushcuna cawarinanta mayna Moisés musyachicuran. Isquirbishan libruçhu willamanchi. Shira-shiraçhu Tayta Diosninchi niran: ‹Moisés, unay auquilluyqui Abraham, Isaac, Jacob wañush carsi, cawaycan. Tayta Diosnin caycaptï, manchapacaycäman.› 38Cawaycajcunalla Tayta Diosninchita manchapacun; wañushcuna mana. Maquinçhu cawajcuna wañush carsi, cawaycan. 39Chaura waquin Moiséspa shiminta yaçhajcuna niran: ‹Tayta, allita rimashcanqui.› ›› 40Chaypita-pacha pipis mana tapuparanchu. 41Jesúsna niran: ‹‹¿Imanirtaj runacuna riman: ‹Washäcuj unay mandajninchi Davidpa willcan› nir? 42Salmos libruçhu quiquin David nin: ‹Tayta Diosninchi Washäcujnïta nisha: ‹‹Mandäshimänayquipaj dirïcha-caj lädüman jamacuy 43cunçharyuyquicunata pampaman çhuranäcaman. Nishayqui-nishayqui munashayquita rurachinquipaj.›› › 44‹‹¿Washäcuj, rasunpachuraj Davidpa willcallan canga? ¿Runapa wamranchuraj canga? Au, paypitam. Chaypis quiquin mandaj David manchapacur, Taytachacuycan.›› 45Llapan runapa ricay ñawinçhu purïshijnincunata Jesús niran: 46‹‹Moiséspa shiminta yaçhajcunapa llupinpa ama aywanquichu. Paycuna alli-tucullar rucapäcushalla purin. Pï-maypis manchapacunanta munan. Shuntacäna wasiçhüpis, micupacuyçhüpis ñaupa-ñaupallaçhu jaman. 47Biyüdacunapa imancunatapis ushyapan. Jinarcur alli-tucur Tayta Diosninchita mañacuj-tucun. Chaypita Tayta Diosninchi sumaj ñacachinga.››
Copyright
Learn More


text:
1Señor Diosmi nin: Kayqa kamachiymi, ñoqan payta kallpachani, paymi akllakusqay, paymi kusichiwan. Paytan Espirituywan hunt'aykuni, hatun suyukunamanmi chanin-kayta willanqa. 2Manan qaparkachanqachu, manan waqyakunqachu, manan callekunapipas kunkanqa uyarikunqachu. 3Manan q'echusqa soqostaqa p'akinqachu, manan q'osñishaq mechatapas wañuchinqachu, cheqaqtapunin chanin-kayta churanqa. 4Manan pisipanqachu manan sayk'unqapaschu, imachus chanin-kayta kay pachapi churanankama. Lamar-qocha pata hatun suyukunataqmi yachachikuy siminkunata maki suyashanqaku, nispa. 5Señor Diosmi hanaq pachata kamaspa mast'arirqan, kay pachatapas chaypi kaqkunatapas ruwarqan, chaypi tiyaq runakunatapas kawsachin, chay patanta puriqkunamanpas samayta qoykun. Paymi kamachinta nin: 6Ñoqa Señor Diosmi ruwarqayki waqyarqayki, pusashaykin chanin yuyaykusqayta hunt'anaykipaq, qanmi runakunawan sutiypi rimanakunki, hatun suyukunapaqmi k'anchay kanki. 7Ñawsakunaq ñawintan kicharimunki, presokunatan carcelmanta horqomunki, tutayaqpi tiyaqkunatan watay wasimanta kacharichimunki, nispa. 8Ñoqallan Señor Diosqa kani, manan pipas ñoqa hina qhapaqchasqaqa kanqachu, ñoqallan yupaychasqaqa kanay, manan idolokunachu. 9Kayqa, ñawpaq willasqaykunan hunt'akunña, kunantaqmi mosoqkunata willakusaq, manaraq rikhurimushaqtinmi chaykunata willaykichis. 10Señor Diosman mosoq takita takiychis, teqsimuyuntinpi payta yupaychaychis, lamar-qochanta barcopi puriqkuna, payta yupaychaychis, chaypi tiyaq animalkunapas, payta yupaychaychis, lamar-qocha pata hatun suyu runakunapas, payta yupaychaychis. 11Ch'inneqpas chaypi kaq llaqtakunapas kusikuchunku, karpakunapi tiyaq Cedar ayllu runakunapas kusikuchunku, Petra llaqtapi tiyaqkuna kusisqa takichunku, orqo patakunamantapacha kusisqa qaparichunku. 12Señor Diosta qhapaqchachunku, payta yupaychachunku, lamar-qocha islakunapi payta yupaychachunku. 13Señor Diosmi kallpasapa runa hina lloqsin, awqa-tinkuq runa hinapunin phiñakun, kunkayoqta waqyakuspan: ¡Maqanakusunchis! nispa qaparin, awqakunatataqmi atipan. 14Señor Diosmi nin: Unayñan ch'inlla kasharqani, upallakurqanin aguantakurqanin, kunanmi ichaqa wachakushaq warmi hina qaparkachasaq, anchisaq, khuyayta samaqesaq. 15Orqokunatan moqokunatan thunisaq, llapa q'omertan ch'akichisaq, mayukunatan ch'aki pampaman tukuchisaq, qochakunatan ch'akichisaq. 16Ñawsakunatan mana rikusqanku ñankunanta purichisaq, mana rikusqanku ñankunantan paykunata pusasaq, laqhayaqtan ñawpaqenkupi k'ancharichisaq, ranratapas pampayachisaqmi. Chaykunataqa ruwasaqpunin, llaqtaytaqa manan saqerparisaqchu. 17Idolokunaman hap'ipakuqkunaqa, chaykunaq rikch'ayninta diosniykun kankichis, nispa niqkunaqa, qhepaman kutichisqa, sinchi p'enqachisqataq kanqaku. 18Roqt'ukuna, uyariychis, ñawsakuna, rikunaykichispaq qhawariychis. 19¿Pin kamachiymantapas aswan ñawsaraq? ¿Pin kachasqay runamantapas aswan roqt'uraq? ¿Pin waqyakusqay llaqtamantapas aswan ñawsaraq? ¿Pin ñoqa Señor Diospa kamachiymantapas aswan roqt'uraq? 20Imaynatan rikurqanki, ichaqa manan chaykunata repararqankichu, uyariytaqa atirqankin, ichaqa manan imatapas uyarirqankichu, nispa. 21Señor Diosmi chanin yuyaykusqanta hunt'ananpaq yachachikuy simita hatuncharqan, may hina chaniyoqchus kamachikuy siminqa kasqanta llaqtanman yachachirqan. 22Chaypas, kay llaqtatan suwarqanku llat'anarqanku, llapallankutan qaqa wasikunaman wisq'arqanku, carcelkunamanmi apaykurqanku. Paykunatan llat'anarqanku manataq pipas paykunata kacharichiq karqanchu, paykunatan suwaspa aparqanku, manataq pipas: Kutichipuychis, nispa niqqa karqanchu. 23Chayri, ¿mayqenniykichistaq kayta uyarinqa? Ima ninantachus kaykunaq nisqantari, ¿pitaq yuyaymananqa? 24¿Pin Jacobpa mirayninta qechunapaq qoykurqan? ¿Pin Israelta llat'anaqkunaman hap'iykachirqan? ¿Manachu Señor Dios chayta ruwarqan? Pay contran huchallikurqanchis, manan ñanninkunapi puriyta munarqanchischu, manan yachachikuy simintapas kasurqanchischu. 25Chaymi Señor Diosqa k'arak phiñakuyninta chayachirqan, hatun maqanakuywanmi muchuchirqan. Muyuriqmantan kanaykurqan, chaypas manan repararqankuchu, ruphaykurqanmi, ichaqa manan kasukurqankuchu.
Copyright
Learn More


text:
1Señor Diosníy, qanmanmi hap'ipakamuyki, ama hayk'aqpas p'enqachisqa kanayta munaychu. Qanqa chanin Diosmi kanki, qespichiway. 2¡Uyariykamuway! ¡Qespichillawayña! Pakaykuwaqniy Qaqay kay, Qespichiwaqniy pukaray kay. 3Qanmi Qaqaypas pakakunaypas kanki, pusaway waqaychaykuway, sutiyki yupaychasqa kananpaq. 4Ñoqapaq churasqanku toqllamanta horqoway, qanmi pakaykuwaqniyqa kanki. 5Qanmanmi espirituyta hap'iykachimuyki, Señor Diosníy, qanmi kacharichiwanki, hunt'aq Diosmi kanki. 6Ñoqaqa qanllamanpunin hap'ipakamuyki, yanqa ídolo yupaychaykunatan ichaqa cheqnikuni. 7Anchatapunin munakuwanki, chaymi q'ochukuspa kusikusaq. Qanmi muchusqaykunata rikurqanki, llakikusqaykunatapas yacharqanki. 8Manan awqaman hap'iykachiwarqankichu, sinchi sasa kawsaymantan kacharichimuwarqanki. 9Señor Diosníy, khuyapayaway, llaki-phutiypin rikukuni, llakikuymi ñawiytapas sonqoytapas llapallanta naq'echishawan. 10Kawsayniyqa nanaywanmi thantakapushan, wataykunapas llakikuywanmi chinkaripushan, waqasqaywanmi kallpay pisiyapushan, tulluykunan mullphayapushan. 11Ñoqaqa kani awqaykunaq p'enqachinanmi, runamasiykunaqpas manchapakunanmi, reqsiwaqniykunaqpas mancharikunanmi. Hawapi rikuwaqniykunapas ayqerikuwankun. 12Wañusqata hinan llapalla qonqapuwanku, p'akisqa p'uyñu hinan kapuni. 13Askhaq chhiwchillapi rimasqantan uyarini, ¡hinantinpin manchakuy muyuykuwan! Huk-nisqallan contraypi rimanakunku, wañuchiwanankupaqtaq yuyaykunku. 14Señor Diosníy, ñoqaqa qanmanmi hap'ipaykukuyki. Niykin: ¡Qanmi Diosniyqa kanki! nispa. 15Qanpa makiykipin kawsayniyqa kashan, awqaykunamanta, qatiykachawaqniykunamanta qespichiway. 16Munakuq sonqoykiwan kamachiykita qhawarimuway, khuyakuwaspayki qespichiway. 17Señor Diosníy, waqyakamuykin, ama p'enqachisqa kanayta munaychu. Millay runakunataqa p'enqachiy, Wañuy-pachaman ch'inlla uraykuchunku. 18Llullakunaqa upallachunku, chanin runa contran anchaykachaspa pisichaspa k'arakta rimanku. 19¡May hatunmi yupaychaqniykikunapaq waqaychasqayki munakuq sonqo-kayniykiqa! ¡May hatunmi hap'ipakuqniykikunapaq runakunaq rikushasqan ruwasqaykiqa! 20Hark'aykusqaykiwanmi runaq millay yuyaykusqankunamanta paykunata qespichinki, pakaykusqaykiwanmi awqankuq k'amikuyninmanta paykunata waqaychanki. 21Saminchasqa Señor Diosqa kachun, allin perqasqa llaqta muyuykusqa hina kashaqtiymi, munakuwaspa musphanakunata ruwarqan. 22Llakipakusqaypin nirqani: Qayllaykimantan wikch'usqaña kapuni, nispa. Ichaqa yanapayta mañakamuqtiymi qanqa waqyakamusqayta uyarimuwarqanki. 23Señor Diosta munakuychis, llapa paypi sonqollikuqkuna, Señor Diosqa llapa paypaq hunt'aqkunatan waqaychan, uma hoqariqkunatataq sinchita muchuchin. 24Señor Diosman llapa hap'ipaykukuqkuna, kallpachakuychis, sonqoykichispas kawsarichun.
Copyright
Learn More


text:
Isabel I
Isabel I sutiyuq warmiqa ( * 22 ñiqin ayriway killapi 1451 watapi paqarisqa Madrigal de las Altas Torres llaqtapi - † 26 ñiqin ayamarq'a killapi 1504 watapi wañusqa Medina del Campo llaqtapi) Kastillap wan León quyansi karqan.
Fernando II Aragunpa qhapaqwan kasarakuptinsi Kastilla Aragunwan huñusqa karqan Ispaña tukuspa. Ispañapi qhipaq kaq arabya mama llaqtata Granadatas atirqan.
Chay Kathuliku Riykuna nisqaqa Cristobal Colontas Atlantiku mama quchanta kuntiman kacharqan. Abya Yalata tariptinsi hatun Kastilla Atiysi qallarirqan.
1503 watapis Isabel I Kastillap quyan inkuminda nisqa llikatas kamachirqan, indihina runakunap allpankunata hap'ispas inkumindiru nisqa atiq wiraqucha awqaqkunaman quykuspa.
Tayta: Kastillap Juan II; Mama: Purtugalp Isabel. (*1428-†1496).
Willkan Karlus I sutiyuqqa Ispañap ñawpaq ñiqin qhapaqninsi karqan.
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Isabel I.
- Página Web Oficial de la Casa Real
- Página de la Capilla Real Granada


text:
Roger Milla
Albert Roger Mook Miller icha Roger Milla sutiyuq runaqa (* 20 ñiqin aymuray killapi 1952 watapi paqarisqa Yaoundé llaqtapi - ) mama llaqtayuq Kamirun piluta hayt'aqmi.
Yuyarina
Klubkuna[llamk'apuy | pukyuta llamk'apuy]
Suñaykuna[llamk'apuy | pukyuta llamk'apuy]
Mama llaqta kampiunatukuna[llamk'apuy | pukyuta llamk'apuy]
Mamallaqtapura kampiunatukuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: Roger Milla.
- Commons nisqaqa multimidya kapuyninkunayuqmi kay hawa: Roger Milla.
- Milla.fr.tc Sitio web oficial de Roger Milla


text:
Pinchikilla
Pinchikilla (kastilla simipi: electricidad) huk micha rikch'aqmi.
Pinchikillaqa chuqikunapi, k'illimsapipas (pinchikilla pusaq nisqa) purinmi. Anta yawirkakunapim purichinchik, antaqa lliwmanta aswan allin pinchikilla pusaq kaptinmi.
Pinchikillataqa k'anchanapaq (achkinapaq), kuyunapaq, q'uñinapaq (ahinata yanuypaq), karuyaripaq (yawirka rimaypaq) ankichiypaq (radyupaq) hukkunapaqpas llamk'achinchikmi.
Pinchikillataqa pinchikillachanakunapim (k'illimsa pinchikillachana, yaku pinchikillachana, iñuku huk'i pinchikillachana, inti pinchikillachana, wayra pinchikillachana) - ruranku.


text:
1Neguev hap'iypi Arad llaqta reyqa Canaán runan karqan, paymi uyarirqan “Israel runakunan Atarimman riq ñanninta hamushan” nisqata, hinaspan payqa Israel runakunawan maqanakuq rispa wakin Israel runakunata presota aparqan. 2Chaymi Israel runakunaqa Señor Diosman prometekurqanku: –Señor Diosniyku, qan kay runakunata hap'ichiwankiku chayqa, llapan llaqtankutan thunisaqku, nispa. 3Hinan Señor Diosqa Israel runakunaq mañakusqanta uyarispa Canaán runakunata paykunaman hap'ichirqan, chaymi Israel runakunaqa llapallanta Canaán runakunata wañuchirqanku, llaqtankutapas llapanta thunirqanku. Chaymi chay cheqasta Horma nispa suticharqanku. 4Chaymantataq Israel runakunaqa Hor orqomanta puririrqanku Puka Qochaman riq ñanninta Edom suyuta muyurinankupaq. Hinan runakunaqa ñanta purishaspanku phiñakurqanku, 5hinaspan Dios contra Moisés contra rimarqanku: –¿Imapaqmi Egipto suyumanta horqomuwarqankiku kay ch'inneqpi wañunaykupaq? ¡Manan unupas mikhunapas kanchu! ¡Amikuykuñan kay ima kasqan mikhunawan! nispa. 6Chaymi Señor Diosqa venenoyoq mach'aqwaykunata rikhurichirqan runakunata picananpaq, hinan askha Israel runakuna mach'aqwaypa picasqan wañurqanku. 7Runakunataq Moisesman rispa nirqanku: –¡Huchallikuykun Señor Dios contra qan contrapiwan rimaspayku! ¡Mañapuwayku Señor Diosmanta kay mach'aqwaykunata ñoqaykumanta ch'usaqyachinanpaq! nispa. Chaymi Moisesqa Señor Diosmanta mañakurqan Israel runakunata pampachananpaq. 8Señor Diostaq Moisesta nirqan: –Chay mach'aqwaykunaq rikch'ayninta ruwaspa huk sayaq k'aspiman warkuy, hinan mach'aqwaypa picasqan runaqa k'aspipi warkusqa mach'aqway rikch'ayta qhawarispa qhaliyanqa, nispa. 9Chaymi Moisesqa broncemanta huk mach'aqway rikch'ayta ruwaspa huk sayaq k'aspiman warkurqan, hinan pipas mach'aqwaypa picasqan kaqkunaqa bronce mach'aqway rikch'ayta qhawarispa qhaliyarqanku. 10Chaymantataq Israel runakunaqa puririllarqankutaq, hinaspa Obotpi karpakurqanku. 11Obotmanta puririspataq Moab suyuq inti lloqsimuy lado ch'inneqpi Ije-abarim llaqtapi karpakurqanku. 12Chaymanta puririspataq Zered wayq'opi karpakurqanku. 13Zeredmanta puririspataq Arnón mayu chimpa ch'inneqpi karpakurqanku, chay ch'inneqqa Amor runakunaq hallp'ankaman mast'arikun. Arnón mayuqa Moab suyuta Amor runakunaq suyuntawanmi t'aqan. 14Chayraykun Señor Diospa Awqa-tinkuynin nisqa Qelqapiqa nin: ... Sufa hap'iypi Waheb llaqta, k'aha-k'ahakuna Arnón mayupas, 15wayq'okunan uraykun Ar llaqtakama, Moab suyu qorpakaman mast'arikun..., nispa. 16Arnón mayumantataq puririrqanku Beer nisqa p'uytuman, chaypin Señor Diosqa Moisesta nirqan: –Huñuy llapa runakunata, hinan unuta ñoqa qosqaykichis, nispa. 17Chaymi Israel runakunaqa takirqanku: –¡Phullpumuy, unu p'uytu! ¡Takiychis unu p'uytumanta! 18Umallikunan t'oqorqanku kamachina varankuwan, llaqta apukunan hasp'irqanku tawnankuwan, nispa. Chaymantataq Israel runakunaqa ch'inneqmanta puririrqanku Matanaman, 19Matanamantataq Nahalielman, Nahalielmantataq Bamotman, 20Bamotmantataq Moab suyupi kashaq wayq'oman. Chay wayq'oqa Pisga orqoman wichanapin kashan, chay orqomantan ch'inneq rikukun. (Dt 2.26-37) 21Israel runakunan willaqkunata kacharqanku Amor runakunaq reynin Sehonta nimunankupaq: 22–Ama hinachu kay, suyuykita pasarichiwayku. Manan chakra-chakrantachu pasasaqku, manataqmi uvas chakrantapaschu, manallataq pukyuykikunamantapas unuta ukyasaqkuchu, aswanpas hatun ñannillantapunin pasasaqku mana mayman kutirispa, nispa. 23Amor runakunaq reynin Sehontaq ichaqa suyunta Israel runakunaq pasananta mana munaspa llapan soldadonkunata huñurqospa ch'inneqta pasarqan Israel runakunawan maqanakuq, hinan Jahazaman chayaspa chaypi Israel runakunaman phawaykurqan. 24Israel runakunataq ichaqa paykunata sinchita atiparqanku, hinaspan hallp'ankuta hap'ikapurqanku, Arnón mayumanta wichay ladopi Jaboc mayukama, Amón runakunaq suyun qorpakama. Chay qorpaqa allin hark'asqan karqan. 25Ahinapin Israel runakunaqa Amor runakunaq llapan llaqtankuta hap'ikapurqanku, hinallataq Hesbón llaqtata, muyuriqnin llaqtachakunatapas hap'ikapurqanku. 26Hesbón llaqtaqa Amor runakunaq reynin Sehonpa tiyananmi karqan. Rey Sehonmi Moabpa ñawpaq reyninwan maqanakusqa, hinaspan Sehonqa llapan chay hap'iy hallp'anta qechusqa Arnón mayukama. 27Chaymi taki kamariqkuna kay hinata nisqaku: –Hesbón llaqtaman hamuychis, wakmanta sayarichisqa kachun, Sehonpa llaqtan allichasqa kachun. 28Hesbonmantan nina wach'irimurqan, Sehonpa llaqtanmantan nina qallumurqan, Moabpi kashaq Ar llaqtatan ch'usaqyachirqan, Arnón orqo-orqopi tiyaqkunatan ruphaykurqan. 29¡Ay, qanmanta Moab llaqta! ¡Quemos diosta yupaychaqkuna chinkasqan kashankichis! Quemosmi churinkunata wikch'upurqan ayqekunankupaq, ususinkunatataq Amor rey Sehonman hap'ichirqan preso kanankupaq. 30Kunanqa mirayninkunan wañuchisqa, Hesbón llaqtamanta Dibón llaqtakama thunisqa, Medeba qaylla Nofa llaqtakaman paykunaqa ch'usaqyachisqa, nispa. 31Chhaynatan Israel runakunaqa Amor runakunaq suyunta hap'ikapurqanku. 32Hinallataq Moisesqa wakin qharikunata Jazer llaqta qhamiyaqta kacharqan, hinan Israel runakunaqa chay llaqtata muyuriqnin llaqtachakunatawan munaychakuspa chaypi tiyaq Amor runakunata qarqorqan. 33Chaymantataq Israel runakunaqa Basán suyu ladoman kutirqanku, hinan Basán suyu rey Ogqa llapan ejercitonpiwan paykunawan Edreipi maqanakuq rirqan. 34Señor Diostaq Moisesta nirqan: –Ama paykunata manchakuychu, ñoqan qanman hap'ichisqayki rey Ogta llapa ejercitonta, suyuntawan, chaymi Hesbonpi tiyaq Amor runakunaq reynin Sehonta hina paykunatapas ruwanki, nispa. 35Hinan Israel runakunaqa wañuchirqanku rey Ogta, churinkunata, llapa ejercitontawan, manan hukllapas qheparqanchu. Hinaspan suyunkuta hap'ikapurqanku.
Copyright
Learn More


text:
1Tiberio César gubirnu chunga pichca huatara tiaushcai, Poncio Pilato gubirnadur aca Judea partii, Herodes atun apu aca Galilea partii, paihua uqui Felipe atun apu aca Iturea Traconite partiunai, Lisanias atun apu aca Abilinia partii. 2Shinallara Anasndi Caifasndi sacerdote atun apuuna anauca. Chi huraspi, Diospa shimi shamuca Zacaríaspa churi Juanma, runa illaj partii. 3Juan tucui Jordán muyujta tiaj partiunama shamuca: “Aripintirichi, bautisarichi,” nisha, “canguna uchauna perdonai tucungaj,” 4imasna quillcashcasna Diosmanda rimaj Isaías quillcashca quillcai: “Runa illaj partii caparij shimi: ‘Señor purina ñambira alichichi,’ nisha, ‘paihua ñambiunara dirichuyachichi, 5Tucui huaicu undachishca angami, tucui urcus tucui ichilla urcus urayanaungami; istu ñambiuna pambayachishca anaungami. 6Tucui runa Diospa quishpichinara ricungami. ’ ” 7Juan bautisaringaj llucshijcunama nica: “¡Machacuimanda mirajcuna! ¿pita cangunara yachachica shamuj piñarinamanda miticungaj? 8Aripintirina tupu ranaunara raichi; ama callarichichu cangunapura rimangaj: ‘Abrahanmi ñucanchi yaya,’ nisha. Cangunara nini, cai rumiunamanda Dios churiunara atarichinara ushanmi Abrahambajta. 9Maspas, cunallara yurauna sapii hachara ña churashcami. Tucui yura mana ali aparijta cuchusha, ninai shitashca anga.” 10Shinajpi runauna: “¿Imara rashun?” ninauca. 11Cutipasha Juan paigunara nica: “Maican runa ishqui churarinara charisha, illajcunama cuyachu; micunara charij runa shinallara rachu.” 12Paihuajma shamunauca bautisaringaj gubirnu cullquira tandachijcuna: “Señor, ¿imara rashun?” ninauca. 13Juan paigunara nica, “Ama yapajta cullquira mañaichichu mandashcara yalichisha.” 14Shinallara suldaruuna paita tapunauca: “Ñucanchis, ¿imara rashun?” nisha. Juan nica: “Imaras ama dsas quichuichichu runaunamanda, ama llullasha rimaichichu, canguna ganashca cullquihua eushiyaichi.” 15Tucui runauna chapausha, paiguna shungu ucui tapunauca: “¿Cai runa Cristochu anga, manzhu Cristo anga?” nisha. 16Juan cutipasha, tucui runaunara nica: “Ñuca sirtu pacha cangunara yacui bautisauni, astaun shuj ñucamanda yali ushaj, ñucamanda yali valij shamun; mana valijchu ani paihua zapatus huascara pascangajllas. Paiga Santu Ispirituis ninais bautisangami. 17Paihua huairachina maquii tian, paihua cutana pambara pichangami, paihua trigu muyura tandachingami huacachina huasii, cararaga sindichingami huiñaigama mana huañuna ninai.” 18Cai camachishcaunahua ashca shu shimiunahuas Juan runaunara ali shimira yachachica. 19Shinajpi Herodes atun apu, Juan paita camachishcaraigu Herodes paihua uqui Felipe huarmira apishcamanda, shinallara pai tucui manali rashcaunamanda, 20tucui ñaupa manali rashcaunai yapachica, Juanda chunda cularbi ishcaca. 21Imasna tucui runauna bautisarinauca, Jesuspas bautisashca aca; Diosta mañajpi ahua pacha pascarica. 22Santu Ispíritu paihua ahuai irgumuca, aichayuj, urpisna. Ahua pachamanda shu shimi uyarica: “Can ñuca llaquishca Churimi angui,” nisha, “cambajpi cushiyani.” 23Jesús camachingaj callariushcai quinsa chunga huata tupura charica, paita José churimi iyanauca, paiga Eli churi. 24Pai Matatpa churi, Levi churi, Melqui churi, Jana churi, José churi. 25Matatíaspa churi, Amospa churi, Nahum churi, Esli churi, Nagai churi, 26Maatpa churi, Matatíaspa churi, Semei churi, José churi, Judá churi, 27Joana churi, Resa churi, Zorobabel churi, Salatiel churi, Neri churi, 28Melqui churi, Adi churi, Cosam churi, Elmodam churi, Er churi, 29Josué churi, Eliezer churi, Jorim churi, Matat churi, 30Levi churi, Simeón churi, Judá churi, José churi, Jonan churi, Eliaquim churi, 31Melea churi, Mainán churi, Matata churi, Natán churi, 32David churi, Isai churi, Obed churi, Boozpa churi, Salmon churi, Naason churi, 33Aminadab churi, Aram churi, Esrom churi, Farespa churi, Judá churi, 34Jacob churi, Isaac churi, Abraham churi, Taré churi, Nacor churi, 35Serug churi, Ragau churi, Peleg churi, Heber churi, Sala churi, 36Cainan churi, Arfaxad churi, Sem churi, Noé churi, Lamec churi, 37Matusalén churi, Enoc churi, Jared churi, Mahalaleel churi, Cainán churi, 38Enospa churi, Set churi, Adan churi, Diospa churi.
Copyright
Learn More


text:
1Jerusalencho cag muchog waugui-panicunapä ofrendata shuntarga shuntayay Galacia provinciacho caycar yäsishgänöla. 2Paycunata yäsir caynömi nergä: Semäna arur gänapacushgayquipita cada domingo shuntayanqui say ofrendata. Sayta shuntayanqui noga chämuptë entregayämänayquipä. Ama shuyaräyaysu noga chämuptërä shuntayänayquipä. 3Saynöpis Jerusalenman shuntayashgayqui ofrendata apar aywayänanpä juc ishcay wauguicunatapis acrayay. Quiquë chaycamurnami paycunapä cartata rurashä Jerusalenman ofrendata apayaptin waugui-panicuna chasquicuyänanpä. 4Nogapis aywanäpä camacaptenga paycunawanmi aywashäpä. 5Gamcuna cagman shamur Macedonia provinciaparämi tumamushä. 6Chaycamorga capasmi tamya quila päsashganyag saycho täshärä. Saypitanami gamcuna yanapäyämanqui waquin marcacunamanpis aywanäpä. 7Manami pasädalaga gamcunata watucayta munäsu. Saypa trucanga Tayta Diosninsi munaptin gamcuna cagcho täshärämi. 8Say nishgäno cay Efesupita shamushä Pentecostés esta ushasquiptinrämi. 9Runacuna chiquiycäyämaptinpis Tayta Diosninsi yanapaycämanmi cay marcacunacho ali wilacuyninta wilacunäpä. Sayno wilacuptëmi asca runacuna Jesucristuta chasquicuycäyan. 10Wauguinsi Timoteupis noganömi Jesucristupa wilacuyninta wilacur puriycan. Gamcuna cagman pay chämuptin cushishla chasquicuyanqui. 11Paytaga maygayquipis manacagman ama churayaysu. Shumag chasquicuyaptiquega cushishmi noga cagman cutimongapä. Nogacunapis payta caycho shuyacuycäyämi. 12Gamcuna cagman waquin wauguicuna shayämuptinmi Apolustapis ruwacorgä gamcunaman shamunanpä. Sayno ruwacuycaptëpis pay manami shamuyta camäpacushgasu. May nircurrämi shamongapä. 13Imapitapis alcäbu cayay. Imano nacarpis Tayta Diosninsi munashganno cawayay. Saynöla imatapis mana mansacuypa Tayta Diosninsiman imaypis yäracuyay. 14Pï-maywanpis cuyanacur shumag cawayay. 15Waugui-panicuna, musyayanquimi wauguinsi Estéfanas castancunawan Acaya provinciacho Jesucristuta puntata chasquicuyashganta. Saypita-pasami paycuna Tayta Diosninsi munashganno cawaycäyan. Saymi paycunaga waugui-panicunata imachöpis yanapaycäyan. 16Paycunano cagcunataga pitapis cäsucuyay. 17Estéfanas, Fortunato y Acaico gamcuna cagpita watucamag chaycayämuptin yupami cushicushcä. 18Gamcunata shacyäsishushgayquinölami nogacunatapis paycuna shacyäsiyämashga cushishla Jesucristupa wilacuyninta wilacuyänäpä. Paycunata shumag respitayanqui. 19Cay Asia provinciacho caycag waugui-panicunapis gamcunapä salüdunta apasicayämunmi. Saynöpis Aquila y Priscila y wayincho shuntacag waugui-panicunapis gamcunapä salüdunta apasicayämunmi. 20Saynöla chasquicuyay lapan waugui-panicunapa salüdunta. Gamcunapis cushishgala saludanacuyay. 21Cay cartata dictashgäno juc guelgapämash captinpis ushanantaga quiquëmi guelgamö. 22Pipis Jesucristuta mana cuyag cäga in ernuman gaycushmi canga. ¡Señor Jesucristo cutimunanpänami caycan! 23Señorninsi Jesucristo yanapaycuyäläshunqui imaypis ali cawayänayquipä. 24Jesucristuman yäracog mayë cayaptiquimi lapayquicunapä salüdöta apasicamö. [Amén.]
Copyright
Learn More


text:
1Ta nu cuaha̱n ca chi quɨvɨ cuaha xaan nanduví ñáyɨvɨ cha yɨhɨ́ cuenda ra Cristo. Tyicuan ta ñu cha cahán sahan griego quichaha̱ cahan ñu sɨquɨ ñu cha cahán sahan hebreo cuan. Vatyi catyí ñu tyi ña tyiñuhú vaha ra cha cahán sahan hebreo chi ñu chihi̱ yɨɨ cuenda ñu, cuhva cha sachá ra cha cacachi ñu ndɨquɨvɨ ri. 2Tyicuan ta ndɨ uchi uvi tahan apóstol sandu ɨɨn ri ra chi tandɨhɨ ñu yɨhɨ́ cuenda ra Cristo. Ta cacatyí ra chi ñu: ―Ña vaha cha sandɨhɨ ndi cha cahan ndi tuhun Nyoo ta sacha ndi cha cachi ndo. 3Yucuan chaha yañi, na̱nducu ndo ucha tahan ra nu canyicú ndo ihya, ra vaha iyó chihin Nyoo, ra chiñi tuñi, ra tyitú yɨhɨ́ chihin Tatyi Ii. Ta cuhva yo tyiño ihya chi ra. 4Ta nyuhu sañihi ndi cacan tahvi ca ndi. Ta cuasañaha ca ndi tuhun Nyoo ―catyí ra apóstol. 5Tandɨhɨ ñu ndoó ñu vaha. Ta nacachi̱ ñu chi ra Esteban. Vatyi chinó xaan iñi ra chi Nyoo. Ta tyitu ra chihin Tatyi Ii. Ta nacachi̱ tucu ra chi ra Felipe, ta chi ra Prócoro, ta chi ra Nicanor, ta chi ra Timón, ta chi ra Parmenas, ta chi ra Nicolás cha cuví ra noo ra ñuu Antioquía, ta nanduvi̱ ra noo ra Israel. 6Tyicuan ta quichi̱ nyaca ra chi ra nu nyicu ra apóstol. Tyicuan ta catyiso̱ ra ndaha ra xiñi noo noo ra ta cachica̱n tahvi ra chi Nyoo cha cuenda ra. 7Ta cuaha̱n chitya ca tuhun Nyoo. Ta nducuaha̱ ca ñu yɨhɨ́ cuenda ra Cristo ñuu Jerusalén. Ta na chino̱ iñi tucu cuaha tata sutu cuenda ñu Israel ñandɨhɨ. 8Ra Esteban cuví ra noo ra cha tyitú chihin tunyee iñi Nyoo. Ta vaha xaan ñáyɨvɨ cuví ra vatyi tyitu añima ra chihin cha vaha Nyoo. Ta cuaha xaan milagru ta seña sacuví ra nu nyicú ñáyɨvɨ. 9Tyicuan ta suhva ra vehe ñuhu ñuu Israel cha nañi Vehe Ñuhu Cuenda Ñáyɨvɨ Ndoo Libre, candu ɨɨn ri ra chihin ra ñuu Cirene, ta ra ñuu Alejandría, ta ra ityi Cilicia, ta ra ityi Asia. Ta quichaha̱ cuvi yuhu ra chihin ra Esteban. 10Soco ña cacuvi chasaha ra chi ra, vatyi ra Esteban cahán ra chihin cha chiñi tuñi cha chaha Tatyi Ii chi ra. 11Tyicuan ta catyiyahvi̱ ra cuan chi suhva ra vatyi canducu ra cuendu chaha ra Esteban ta catyi ra cuendu cuan vatyi ra Esteban cahán ña vaha ra sɨquɨ ra Moisés, ta sɨquɨ Nyoo. 12Yucuan chaha tandɨhɨ ñáyɨvɨ cuan naquɨquɨ̱ ñu. Tyicuan ta ra chahnu ta ra sacuaha cuenda ley ra Moisés, catɨɨ̱n ra chi ra Esteban. Ta chaha̱n ra chinyaca ra chi ra nu ndu ɨɨn ri ra cuví tyiño cuenda vehe ñuhu ñu Israel. 13Ta canducu̱ ra chi ra cahan cuendu chaha ra. Ta maa ra catyí ra tyehe caa: ―Ra Esteban ihya, ña sandɨhɨ́ ra cha cahan cuehe ra sɨquɨ vehe ñuhu yo ta sɨquɨ ley ra Moisés. 14Ta chiñi̱ ndi caha̱n ra vatyi ra Jesús ra Nazaret cuan cusatanɨ ra vehe ñuhu cahnu ihya. Ta cunasama ra costumbre cha sandoo̱ ra Moisés chi yo na ―catyí ra cuendu cuan sɨquɨ ra Esteban. 15Tyicuan ta ra cacuví tyiño ta ra canyicú yucuan canyehe̱ ra chi ra Esteban vatyi tari maa nuu ángel tyicuan caa nuu ra cuhva cuan.
Copyright
Learn More


text:
1Filipos marcacho caycag mayor wauguicuna, diäconucuna y waquin cag yäracog mayëcunapis: Noga Pablo, Jesucristupa wilacognin carmi cay cartata Timoteuwan gamcunapag escribimö. 2Tayta Diosnintsita y Señornintsi Jesucristutami manacuycä cuyapäshushpayqui ali cawayta goyculäshunayquipag. 3Waugui-panicuna, gamcunapag imaypis Tayta Diosnintsitami agradëcicö. 4Agradëcicushgä hörami imaypis payta cushishga manacö yanapaycushunayquipag. 5Manami gongätsu Jesucristupa ali wilacuyninta wilacur purinäpag imaypis yanapamashgayquita. Tsaynog yanapamashcanqui Jesucristupa wilacuyninta chasquicushgayquipita-patsami. 6Tsaynog captinmi noga musyä Señornintsi Jesucristo cutimunan junagyag Tayta Diosnintsi imaypis yanapashunayquipag cashganta. Tsaynog yanapashuptiquimi pay munashgannog cawanayquipag waran waran tantyacurcaycanqui. 7Tsaymi Jesucristupa wilacuyninta wilacur purinäpag imaypis yanapamashcanqui. Tsaynoglami prësu caycaptëpis yanapaycämanqui. Tsaymi mana gongaypa imaypis gamcunapag yarparaycä. 8Tayta Diosnintsi musyaycanmi Jesucristo cuyashushgayquinogla gamcunata cuyar yarparaycashgäta. Gamcunawan tincuyta munarmi shongö pasaypa atpinrag. 9Tsaymi gamcunapag Tayta Diosnintsita manacuycä tantyacushpayqui imaypis cuyanacular cawapäcunayquipag. 10Tsaynogpis manacuycä ali mana ali cashganta shumag tantyacur hasta Jesucristo cutimunanyag pay munashgannog cawapäcunayquipagmi. 11Jesucristo yanapayculäshunqui imaypis alilata ruranayquipag. Alita rurar cawashgayquita ricacurmi waquin runacunapis Tayta Diosta chasquicushpan payta alabapäcongapag. 12Mana wilacunäpag prësu wichgarätsimaptinpis caycho wilacuptë y wagtacho cagcunapis wilacuptin runacuna chasquicurcaycanmi Jesucristupa ali wilacuyninta. 13Paypa wilacuyninta caycho wilacuptëmi lapan wardiacunawan waquin runacunapis Jesucristuta chasquicurcaycan. Tsaynogpis musyarcaycan Jesucristupa wilacuyninta wilacushgäpita prësu caycashgäta. 14Caycho wilacuptëmi waquin waugui-panicunapis mana mantsacuypa Jesucristupa ali wilacuyninta may-tsaychöpis wilacurcaycan. 15Wilacuyninta wilacunäpag Tayta Diosnintsi churamashganta tantyarmi noga wilacushgänog paycunapis wilacurcaycan runacuna Jesucristuta chasquicunanta munar. Waquincunami itsanga wilacurcaycan runacunapita may-tsaychöpis reguishga cayta munalar. Paycuna yarparcaycan nogapita más reguishga captin rabianänäpag cashgantami. 18Paycuna tsaynog yarpaptinpis manami rabianätsu. Nogata manacagman churamayta munar wilacuptinpis cushicömi Jesucristupa ali wilacuyninta wilacäriptin. 19Tsaynogpis cushicömi carcilcho wichgaraycashgäpita yargamunäpag Tayta Diosta manacäriptiqui. Gamcuna manacushgayquinogla Santu Espíritu yanapamaptinmi yargamushagpag. 20Maychöpis mana mantsacuypa wilacushgänoglami autoridäcuna wanutsimänanpag yarpaptinpis Jesucristupa ali wilacuyninta mana mantsacuypa wilacuyta munaycä. 21Autoridäcuna mana wanutsimaptenga Jesucristupa wilacuyninta wilacunaläpagmi cawashag. Wanurnami itsanga Jesucristupa naupancho cushishgana cawashagpag. Tsaymi wanuypis cawaypis nogapäga ali caycan. 23Tsaynog captinmi maygan acraytapis noga mana camäpacötsu. Nogapäga más alimi canman cay patsata cacharir Jesucristupa naupanmanna aywacuptë. 24Tsaynog captinpis gamcunata yanapanä cashga maslata cawaptëpis alimi canman. 25Gamcuna-raycu Tayta Dios tsapämaptinmi autoridäcuna mana wanutsimangatsu. Tsaymi carcilpita yargarcamur gamcunata yachatsishayqui Tayta Diosnintsiman yäracur cushishga cawapäcunayquipag. 26Tsaychönami gamcunawan yapay canäpag yanapamashganpita cushicushpantsi Jesucristuta alabashunpag. 27Jesucristupa ali wilacuynin nishgannogla imaypis cawapäcuy. Shamurpis mana shamurpis musyayta munaycä nacarpis laquicurpis Jesucristo munashgannog cawarcaycashgayquita, imaypis cuyanacurcaycashgayquita y runacuna contrayqui sharcuptinpis Jesucristupa ali wilacuyninta wilacurcaycashgayquitami. 28Jesucristuman yäracushgayquipita runacuna contrayqui sharcuptinpis ama mantsacäriytsu. Mana mantsacuypa Tayta Diosnintsi munashgannog cushishga cawashgayquita ricacurmi paycuna tantyapäconga gloriaman chayanayquipag cashganta y quiquincuna infiernuman gaycushga cananpag cashgantapis. 29Ama yarpapäcuytsu Jesucristuman yäracur mana nacanayquipag cashganta. Payta chasquicushgantsipitaga nacashunpagragmi. 30Naupata imanog nacashgätapis y canan imanog nacaycashgätapis gamcuna musyanquimi. Nogapis gamcunapis Jesucristupa wilacuyninta wilacushgantsipita nacashunpagmi.
Copyright
Learn More


text:
1Chaypitam ricapurü jana pachapita juc ángel uranpayämugta. Payga aywayämunag mana ushayniynag ruyi pözupa llävin aptasham. Jinamanmi alisca jatun cadenan aptasha. 2Chaura angelga, jatuncaray culebra ningantam charicurun. Chayga canag Asyagmi. Chaytam angelga watarun chay cadenawan waranga watapag. 3Jinarcurmi chay Asyagtaga mana ushayniynag ruyi pözuman jitayurun. Chaypitam puncunta shumag wichrgarcur llavërun, chay waranga watantin lapan nacionchru runacunata mana masta casquinwan pantacächinanpag. Chaypita chay waranga wata nä ayparamuptinga mana alä unaymi cachrarisha canga. 4Chaypitaga ricapurü juchacunata taripänanpag mandashacunatam trönucunachru tayarcayagta. Paycunaga capäcunag chay mogosha runacunapa almancunam. Paycunata mogopäcusha caycunapitam: Dios munangannuy cawapäcunganpitam, chay manchacuypa animalta, jinaman chay animal nirayagta runacuna rurapäcunganpa naupanman mana gongorpacurcanganpitam, nätan maquinchrüsi ni urcunchrüsi mana unanchächicurcanganpitam. Jinarcurmi paycunaga Cristowan cawacarcamur mandapäcunag waranga watantin. 5Chayga cayan naupacag cawacämuymi. Nätan waquin wanushacunaga manaran cawacapäcamusharagchu, chay waranga wata pasangancama. 6Chaura cushisham capäcunga Diospa raquishan chay naupa cawacämugcunaga. Paycunaga nina wayiman manam yaycapäcungachu, chay nina wayiman yaycuytam ‘Guepacag wanuy’ ninchi. Antis paycunaga capäcunga Tayta Diospa, jinaman Cristopa sacerdötincunam. Chaymi pay mandaptinga mandayta yanapapäcunga waranga watantin. 7Chaura nä chay waranga wata ayparamuptinga, Asyagga cachrarisham canga chay wichrgarayanganpita. 8Jinarcurmi yargorurga casquinwan pantacächinga cay pachachru maychru chaychru cayag runacunatas, jinaman Gog ningantawan Magog naciontas. Chaypitam gotunga guërrapag chay jatun gochra manyanchru agoysha chicata. 9Chauraga cay pachapa jegapäcunag alisca maluy malurmi. Jinarcurmi Diospa runancuna jäturarcayangantawan, Diospa cuyashan marcataga limpu muyurärin. Jinarcurmi jana pachapita nina ishquircamur ruparun chay muyurarcayagcunataga lapalanta. 10Nätan chay casquinwan pantacächig Asyagtaga jitarpurun azufriwan rupayag nina wayimanmi. Chaychrümi cayänag animalsi, Asyagpa willacugninsi. Chaychrümi cunchuchisha capäcunga pagas junag, chaynuyla imaycamas. 11Chauraga ricapurü juc jatun trönutam allanyagta, jinamanmi chay trönuchru tayayagnintas. Chaypitam paypa naupanpitaga cay pachas, jana pachas pasay shumag illacarärin. Chaura manam mastaga ricapushachu cä. 12Chaypita ricapurütan wanushacunata acraytas, acapatas Diospa naupanchru shayarcayagta. Jinarcurmi quichracarun Diospa imaycamas cawag runancunapa jutincuna isquirbiyarag libru, chaychru jutin cangantas u mana cangantas musyananpag. Chaypitas quichracaruntan juc librucunas. Chaura chay wanushacunataga tariparun imas rurapäcungantam chay librucunachru isquirbirayangannuy. 13Chaura jatun gochrasi cutirachinmi chaychru wanushacunata. Chaynuymi cutirachin wanuysi, jinaman panteoncunas lapan wanushacunata, chay runacunatas jucpacamam juchanta tariparun alitas u lutantas rurapäcunganta. 14Chaypitam wanuyman aywachicug Asyagga nina wayiman jitayucarun. Chauraga panteoncunas illacarunmi. Chaynuypam wanuyga illacarun. Chay nina wayiman yaycuyga cayan chay ‘Guepacag wanuy’ ninganmi. 15Chaymanmi jitayarärin Diospa chay imaycamas cawag runancunapa jutin isquirbirayag libruchru, jutin mana isquirbishacunataga.
Copyright
Learn More


text:
1Señor Diosmi Jeremiasta nirqan: 2Ñoqata yupaychawananku wasi punkupi sayaykuy, hinaspa kay willakuyta willay: Señor Diosta yupaychaq haykuq llapan Judá runakuna, Señor Diospa siminta uyariychis. 3Israelpa Diosnin Tukuy-atiyniyoq Señormi nisunkichis: Kawsayniykichista ruwayniykichista allinman t'ikraychis, chaymi kay hallp'api tiyakullankichispuni. 4Amaña k'askakuychischu chay q'otukuqkunamanqa, paykunan yanqalla ninku: ¡Kayqa Señor Dios yupaychana wasi! ¡Kayqa Señor Dios yupaychana wasi! ¡Kayqa Señor Dios yupaychana wasi! nispa. 5Kunan imayna kawsayniykichistachus ruwayniykichistachus allichankichis, hukkuna hukkunawan chaninta ruwanakunkichis, 6manataq sarunchankichischu wak llaqtayoqkunata, mana tayta-mamayoqkunata, viudakunatapas, manataq mana huchayoq runata wañuchinkichischu, manataq wak dioskunata yupaychankichischu chayqa, 7ñoqan ñawpa taytaykichisman qosqay hallp'api kashallasaqpuni. 8¡Qhawariychis! Qankunaqa llullakuspa rimasqallamanpunin k'askakunkichis. 9Suwakunkichismi, runatan wañuchinkichis, wasanchay huchatan ruwankichis, ñoqaq sutiytan yanqa qasi hoqarinkichis, Baal diosniykichismanmi sacrificiota ruphachinkichis, mana reqsisqaykichis dioskunatan yupaychankichis. 10Chaymantataq qankunaqa wasiymanpas ñawpaqeymanpas hamuspa ninkichis: Kaypiqa allinmi kashanchis, nispa. Chaywanpas cheqnikusqay ruwanakunallatan ruwayta yuyashankichis. 11¿Qankunaqa yuyankichischu ñoqa yupaychawanaykichis kay wasiqa suwakunaq pakakunan t'oqo kananpaq? Ñoqaqa llapantan rikurqani ima ruwasqaykichistapas. Ñoqa Señor Diosmi chayta nini. 12Huk cheqastan Silo llaqtapi akllakurqani chaypi yupaychawanaykichispaq, chay cheqasta rispaykichis Israel llaqtaypa mana chanin ruwasqanmanta imatachus ruwasqayta rikumuychis. 13Señor Diosmi nin: Hinaña kuti-kutirispa nirqaykichis ruwasqaykichismanta chaypas, qankunaqa manapunin uyariqpas tukurqankichischu, waqyamurqaykichismi manataq kutichiwarqankichischu. 14Chaymi imaynatachus Silopi yupaychana wasita ruwarqani, chay hinallatataq ruwasaq qankunaq hap'ipakusqaykichis yupaychana wasitapas. Kayqa wasiymi, ñoqan qorqani ñawpa taytaykichisman qankunamanwan. 15Qankunatapas ñawpaqeymanta qarqopusqaykichismi imaynan ñawpaqeymanta wawqeykichis Efraín mirayta qarqorqani hinata, nispa. 16Señor Diosmi niwarqan: Qan Jeremiasqa, aman mañakuwankichu kay llaqtapaq, aman pituchakuwankichu, amallataq paykunapaqqa valekuwankipaschu. Amapuniñan: Hinatayá, niwankiñachu. Ñoqaqa manan uyarisqaykiñachu. 17¿Manachu rikunki Judá llaqtapi Jerusalenpa callenkunapipas ruwasqankuta? 18Erqekunan llant'ata pallamunku, taytankutaq ninawan kananku, warminkutaq masata q'apispanku tortata ruwanku. Hanaq pacha “reina” nisqa diosaman haywanankupaq. Hinallataq paykunaqa wak dioskunamanpas vino ch'uyata haywanku ñoqata phiñachiwanankupaq. 19Señor Diosmi nin: Chay ruwasqankuri, ¿ñoqatachu muchuchiwan? ¡Manan! Paykuna kikillankutaqmi muchunku, chaymi p'enqaypi rikukunku. 20Chayraykun ñoqa Apu Señor Diosqa k'arak phiñakuyniyta ñoqa yupaychana wasiman chayachisaq, kaqllataq runakunamanpas, uywakunamanpas, mallkikunamanpas, chakra llank'asqankumanpas. Phiñakuyniyqa rawrarinqa mana piqpa thasnuy atinantan, nispa. 21Israelpa Diosnin Tukuy-atiyniyoq Señormi llaqtanta nin: ¡Phawaychis! Ruphachina sacrificioykichisman wakin sacrificioykichista yapaykuspa chay aychata mikhukampuychis, manan imapas qokuwanchu. 22Egiptomanta ñawpa taytaykichiskunata horqomuspayqa, manan ima nillarqanipaschu ruphachina sacrificiomantapas wak ofrendakunamantapas. 23Aswanpas ñoqaqa kamachirqanin: Ñoqata kasuwaychis, ñoqan Diosniykichis kasaq, qankunataq llaqtay kankichis. Llapa kamachikuyniyman hina puriychis, chay hinapin allillan kasunkichis, nispa. 24Paykunan ichaqa mana kasuwarqankuchu, manataq uyariwarqankupaschu, aswanmi paykunaqa millay mana chanin sonqonkuq kamachinta ruwarqanku, ñawpaqman rinankutaqa qhepamanmi aswanta kutirqanku. 25Egiptomanta ñawpa taytaykichiskunaq lloqsimusqanmanta kunankaman qankunaman kamachiy profetakunata mana thanispa sapa p'unchay kachamurqaykichis, 26qankunataq ichaqa mana uyariqpas tukuwarqankichischu, manallataq kasuwarqankichispaschu, ñawpa taytaykichiskunamantapas aswan rumi sonqomanmi tukupurqankichis, nispa. 27Jeremiastataq nirqan: Paykunamanmi tukuy chaykunata ninki, manan uyarisunkikuchu. Qanmi waqyanki, manataqmi kutichimusunkikuchu. 28Chaymi paykunaman ninki: Qankunaqa Diosniykichis Señor Diostapas mana uyariq suyun kankichis, wanachisqantapas manan chaskirqankichischu. Hunt'aq-kayqa chinkapusqan, chaytaqa manañan rimakullasqapaschu, nispa. 29Jerusalén llaqta, llakikuymanta phutikuy, chukchaykita rutukuspa wikch'uy, ch'in nisqa orqokunapi waqay-waqayta takimuy, llaqtayki runapaq Señor Diospa phiñakusqanmanta wikch'upuspa qonqarparisqanmantawan, nispa. 30Señor Diosmi nin: Judá runakunan ñawpaqeypi millay mana munasqayta ruwarqanku, cheqnikusqay idolokunata wasiyman churaykuspan qhellicharqanku. 31Ben-hinom wayq'opipas Tofet nisqa yupaychana cheqastan ruwarqanku qharitaraq warmitaraq wawankuta chaypi ruphachinankupaq. Manan hayk'aqpas chay ruwaytaqa kamachirqanichu, manapunin yuyallarqanipaschu chaytaqa. 32Chayraykun huk p'unchay chayamunqa, hinan chay wayq'ota manaña: Tofet, ninqakuchu, manallataq: “Ben-hinom wayq'o”, ninqakupaschu, aswanmi ninqaku: “Runa Wañuchina wayq'o”, nispa. Chay Tofetpin ayankunata p'ampanqaku, mana huk cheqasllapas qasi kanankama. 33Chay ayakunatataqmi ankakuna salqa animalkunapiwan mikhupunqaku, manataqmi pillapas hark'akuq kanqachu. 34Hinan Judá llaqtakunamanta Jerusalén callekunamantawan kusikuyta, q'ochukuyta casarakuypi qhaswaykunatawan chinkachisaq. Suyuntintan purun-purunman tukuchipusaq.
Copyright
Learn More


text:
1Jesusman yupachicug-mayïcuna, ama quiquiquicuna imanuypanuysi ashipäcuychu yachrachig capäcunaypag mana chaypag carcayarga. Musyanganchinuysi noganchi yachrachigcunataga masran Diosga taripämäshun imanuy yachrachinganchipitas. 2Lapanchis ima rimaylachrüsi lutanta rimapacuyanchiran. Nätan pisi mana lutanta rimagga ima rimaychrüsi ali rimag runam. Chaynuy runaga Dios munangannuy cawagmi. 3Mä shumag tantiapäcunaypag caycunawan tincuchiypa nipäcushay: Noganchiga caballupa shiminman chrurapunchim ichic frënulata, maymansi munanganchiman aywachinanchipag. 4Chaynuytan jatun gochrachru alisca walyayaptinsi chay jatun büquita munanganpa aywachipäcun, chay ichic palanca guerulawan. 5Chaynuymi gallunchisi cayan ichicla. Nätan chaywanmi ima-aygacunapitas alisca alawacun runaga. Chaynuytan ninasi ichic shanshalapita ratarurga ruparun maychica monticunatas. 6Chay ninanuy juyum cayan shiminchichru cayag ichic gallulanchi. Chaywanmi ima lutantas rimanchi. Chaymi lapanchitas juchäcachimanchi, nätan chaywanmi lapan runacunas juchäcurcan Asyag rimachiptin. 7Runaga maynuy piña u sima uywacunatas pishgocunatas culebracunatas, jinaman yacuchru cawagcunatas manshuyächinmi. 8Nätan chay ichic gallulatam ichaga pi runasi ali rimaglamanga mana muyuchiyta atipanchu. Chayga cayan mana amachay atipänam, jinaman wanuchig venënunuymi. 9Nätan chaywanmi Tayta Diosta alawanchi. Chaywantan runa-mayinchipagsi lutanta rimayanchi, quiquin nirayagta Dios camarayaptin. 10Chay shimilapitam yargamun ali rimaysi, nätan lutan rimaysi. Jesusman yupachicug-mayïcuna, amam chaynuyga canmanchu. 11Manam juclay pucyulapita yargamunchu, mishquig yacu jinaman atgag yacu. 12Jesusman yupachicug-mayïcuna, manam juc hïgos monti wayunchu aceitunasta, ni üvas jachrasi manam wayunchu hïgostaga. Manatan juc pucyulapita yargamunchu puchgog yacuwan mishquig yacusi. Chaura chaynuy cayaptinga ama lutanta rimapäcuychu. 13Gamcunachru maygaysi ali yachrag, jinaman tantiag canganta reguechicuchun ima ruranganchrüsi mana olgotucular, ali cawayninpa. 14Nätan shongoycunachru alisca chriquicuyla, jinaman chregninacuyla captinga ama yachragtucurcaychu. Chaynuy jinarga casquicurcayanquim manam razoncagchu. 15Manam chaynuy cawanata Diosga munanchu, antis chaynuy lutanpa ricanacuyar cawanataga munapäcun Diosman mana yupachicug runalam, jinaman Asyaglam. 16Chaymi runacunaga chriquinacur, jinaman chregninacur cawar, mana alichu cawapäcun, antis chaynuypaga juchatam rurarcayan. 17Nätan Diosga yanapämanchi tantiayta mana juchäcular piwansi ali cawanapagmi, cuyapäcug canapagmi, ali rurag canapagmi, pitas alipa ricanapagmi, jinaman razoncagta rimanapagmi. 18Chaynuy ali cawapäcuptiquiga waquinsi alim cawapäcunga. Chaynuypam reguechicurcanqui Diospa runan capäcungayta.
Copyright
Learn More


text:
Aphruasyatiku rimaykuna
Aphruasyatiku rimaykuna nisqaqa huk ancha hatun rimaykunap ayllunmi, chincha Aphrikapi uralan kunti Asyapipas. K'umukuq rimaykunam. 354 rimaykunachá, 43 wañusqaña, 347 hunuchá rimaqninkuna kachkan.
Kaymi aphruasyatiku rimaykunap pichqantin urin ayllunkuna:
- Iqiptu simi (Iqiptiku, Kuptiku) †: huk rimay, wañusqaña: Iqiptu
- Berber rimaykuna > 24 rimaykuna, paypura 5 wañusqaña, 13,5 hunu rimaqniyuq: chincha kunti Aphrika
- Simitu rimaykuna > 62 rimaykuna, paypura 28 wañusqaña, 261 hunu rimaqniyuq: chincha Aphrika, Sispa Anti, Arabya, Malta, Ithiyupya
- ahinataq: arabya simi, malta simi, iwriyu simi, amhara simi, tigriña simi, tigriy simi
- Kushitu rimaykuna > 47 rimaykuna, paypura 2 wañusqaña, 38 hunu rimaqniyuq: chincha anti Aphrika
- ahinataq: sumali simi, oromo simi
- Omo rimaykuna > 27 rimaykuna, 4 hunu rimaqniyuq: uralan kunti Ithiyupya (ancha asllata Sudanpipas)
- Chadiku rimaykuna > 193 rimaykuna, paypura 7 wañusqaña, 31 hunu rimaqniyuq: uralan kunti Chad, uralan Niqir, chincha Niqirya
- ahinataq: hawsa simi


text:
1Fariseo religionniyoq wakin runakunan, hinallataq leykunamanta yachachiq runakunapiwan ima, Jerusalén llaqtamanta chayamuranku. Hinaspan Jesusman ashuyuspanku, khaynata tapuranku: 2—Qanpa discipuloykikunari, ¿imanaqtintaq ñawpaq abuelonchiskunapa costumbrenkunatari mana kasukunkuchú? ¿Imanaqtintaq paykunari costumbrenchisman hina mana makinkutari maqllikunkuchu mikhunankupaqrí? nispanku. 3Chaymi Jesusqa contestaspa, khaynata niran: —Qankunaqa costumbreykichiskunallata ruwasqaykichisraykun, Diospa kamachisqankunataqa mana kasukushankichishchu. 4Diosqa ninmi: “Tayta mamaykichista respetaspa kasukuychis. Ichaqa pipas tayta mamanta maldecinqa chayqa, wañunanpaqmi condenasqa kanqa”, nispa. 5Ichaqa qankunañataqmi nishankichis: “Manan tayta mamaytaqa yanapayta atiymanchu. Chay yanapanay llapallan kaqniykunaqa Diosman qopunaypaqmi separasqaña kashan”, nispa. 6Saynata piensaspaykichismi tayta mamaykichistaqa mana yanapankichishchu. Hinaspan aswan qankunaqa kay pachapi costumbrellaykichista ruwashankichis. Ichaqa Diospa kamachisqankunatan pisiman churaspa mana kasukushankichishchu. 7¡Chaymi qankunaqa ishkay uya runakuna kankichis! Allintapunin Diosmanta willakuq profeta Isaiasqa ñawpaqtaraq qankunamanta escribiranña khaynata: 8“Kay runakunaqa simillanwanmi adorawanku. Ichaqa sonqonkutaqmi noqamantaqa karupi kashan. 9Paykunaqa yanqapunin allinta rimaq tukuspa adorawanku. Hinallataqmi yachachinkupas runakunapa kamachisqallanta, Diospa palabranpas kashanman hinata”, nispa 10Hinaspan Jesusqa llapallan runakunata waqyaspa, khaynata niran: —Qankunaqa allinta uyarispa entiendeychis. 11Runataqa manan mikhuna mikhusqanchu huchallichin. Aswanqa mana allinta piensarispa, imatapas rimasqanmi runataqa huchallichin, nispa. 12Chaymi discipulonkunaqa Jesusman ashuyamuspa niranku: —Fariseo religionniyoq runakunan kay nisqaykita uyarispanku nishuta phiñarpakunku, nispanku. 13Jesusñataqmi khaynata contestaran: —Chay fariseo religionniyoq runakunataqa, hanaq pachapi Dios Taytaymi ladonmanta wikapanqa, imaynan huk runapas mana plantasqan plantakunataqa, saphinmanta p'elaspa wikapan chay hinata. 14Saynaqa ama qankunaqa kasukuychishchu fariseo religionniyoq runakunataqa. Paykunaqa ñawsa runakuna hina kaspankun, Diospa nisqankunata mana allintachu yachachinku. Sichus huk ñawsa runa ñawsamasinta pusanqa chayqa, ishkayninkun ima t'oqomanpas urmayunqaku, nispa. 15Chaymi Pedroqa kay willakuykunata uyarispa, Jesusta tapuran: —Kay willakusqaykiri, ¿ima ninantataq nin? Astawanyá yachachiwayku, nispa. 16Hinaqtinmi Jesusqa niran: —Qankunapas, ¿manachu entienderankichís? 17Runakunapa mikhusqanpas hinallataq tomasqanpas, manan huchallichinchu, wiksanman haykuspa, letrinallamanña risqanrayku. 18Ichaqa runakunapa tukuy mana allinkuna rimasqanmi, sonqonmanta lloqsimuspa, chay rimaq runakunataqa huchallichin. 19Kaykunan runakunapa sonqonmanta lloqsimuqqa: tukuy mana allin piensaykuna, runa wañuchiykuna, waqllikuy huchakuna, mana casarakuspa tiyaykuna, suwakuykuna, llullakuspa yanqapuni runamasinmanta rimaykuna, hinallataq k'amiykunapas. 20Chaykunan runataqa huchallichin. Ichaqa pipas makinta mana maqllikuspa mikhunata mikhun chayqa, manan huchallikunchu, nispa. 21Jesusqa Genesaret llaqtamanta lloqsispanmi, Tiro sutiyoq llaqtapa, hinallataq Sidón sutiyoq llaqtapa cercanman riran. 22Chay lugarpin huk forastera warmi tiyaran. Paypa abuelonkunaqa kasqaku ñawpaq Canaán sutiyoq chinkaq nación llaqtamantan. Paymi Jesuspa kasqanman hamuspa, altota qaparispa niran: —¡Davidpa mirayninmanta Señor, khuyapayaykuwayá! Ususiytan demonio nishuta ñak'arichishan, nispa. 23Ichaqa Jesusñataqmi chay warmipa qaparisqanta mana kasuranchu. Hinaqtinmi Jesuspa discipulonkunaqa Jesusman ashuyuspanku, khaynata ruegaranku: —Chay warmitaqa “Ripuy” niy. Payqa nishuta qaparqachaspan qepanchista hamushan, nispanku. 24Hinaqtinmi Jesusqa chay warmita niran: —Diosqa Israel nación llaqtayoq runakunallata yanapanaypaqmi mandamuwaran. Paykunan noqapaqqa chinkasqa ovejakuna hina kashanku, nispa. 25Chaymi chay warmiqa Jesusman ashuyuran. Hinaspan ñawpaqninpi qonqorikuspa, ruegakuran khaynata: —¡Señor, yanapaykuway! nispa. 26Jesusñataqmi contestaran: —Manan allinchu kanman wawakunapa t'antanta qechuruspa, alqokunaman wikch'uyuyqa, nispa. 27Hinaqtinmi chay warmiqa niran: —¡Señorlláy, chay nisqaykiqa cheqaqpunin! Ichaqa alqokunapas mikhunmi, dueñonpa mesanmanta pampaman parte-parten urmaq t'antakunatapas, nispa. 28Chaymi Jesusqa niran: —¡Qanqa cheqaqtapunin Diospi iñishanki! Saynaqa ripullay. Mañakusqaykiman hinayá ruwasqa kachun, nispa. Hinaqtinmi chay ratomantapacha, chay warmipa ususinqa sanoyapuran. 29Jesusqa chay Tiro llaqtapa hinallataq Sidón llaqtapa cercanmanta hamuspanmi, Galilea laguna qochapa patanman chayamuran. Chaymantan huk moqoman rispa, chaypi tiyayuran. 30Hinaqtinmi onqosqakunata pusayukuspa, Jesuspa kasqanman ashka runakuna huñunakamuranku. Chay onqosqakunan karanku: wist'ukuna, ñawsakuna, mana rimay atiqkuna, mana valeq makiyoq runakuna, hinallataq onqoyniyoq ashka runakuna ima. Hinaspan Jesuspa ñawpaqninpi churaranku. Chaymi Jesusqa chay onqosqakunata sanoyachiran. 31Chaymi runakunaqa anchata admirakuranku, mana rimay atiqkuna rimaqtin, mana valeq makiyoqkuna sanoyasqa kaqtin, wist'ukunapas puriqtin, hinallataq ñawsakunapas rikuqtin. Chaymi chaykunata rikuspanku Israel nacionniyoq runakunapa Diosninta alabaranku. 32Jesusmi discipulonkunata waqyaspa niran: —Noqaqa khuyapayanin kay llapallan runakunataqa. Paykunaqa kinsa p'unchawñan noqawan kushka kashanku. Ichaqa manataqmi ni imankupas kanchu paykuna mikhunankupaqqa. Chaymi noqaqa mana munanichu wasinkuman yarqasqa kutipunankutaqa. Yanqan paykunaqa ñan risqankupi yarqaymanta desmayarunkuman, nispa. 33Chaymi Jesuspa discipulonkunaqa niranku: —Kay ch'inñeq lugarpiri, ¿maymantataq kay llapallan runakunapaqri, ashka mikhunata tarimusunman? Kay lugarpiqa manan ni pipas tiyanchu, nispanku. 34Hinaqtinmi Jesusqa discipulonkunata tapuran: —Qankunapari, ¿hayk'a t'antaykichistaq kashan? nispa. Chaymi paykunañataq contestaranku khaynata: —Qanchis t'antallaykun kashan, kankasqa chikan challwachakunallapiwan, nispanku. 35Hinaqtinmi Jesusqa kamachiran, chaypi kaq llapallan runakuna pampapi tiyanankupaq. 36Hinaspan Jesusqa chay qanchisnintin t'antata, hinallataq kankasqa challwachakunatawan hap'ispa, Diosman graciasta qoran. Partiyuspanñataqmi discipulonkunaman qoran. Hinaqtinmi paykunaqa llapallan runakunaman rakimuranku. 37Chaymi llapallan runakunaqa saqsanankukama mikhuranku. Hinaspan puchuqkunatapas qanchis canasta hunt'ataraq huñumuranku. 38Chaypi mikhuq qarikunaqa tawa waranqa hinan karanku; ichaqa warmikunatapas hinallataq wawakunatapas manan yuparankuchu. 39Chaymantan Jesusqa runakunata wasinkuman ripunankupaq despediran. Hinaspan boteman wichaspa Magdala llaqta lawman riran.
Copyright
Learn More


text:
1Jesucriston hamunqa qhapaqsuyunpi, wañuqkunatapas kawsaqkunatapas juzgananpaq, chaymi paypa qayllanpi Diospa qayllanpiwan tukuy sonqo kamachiyki: 2Diospa siminta willay, atikuqtinpas mana atikuqtinpas willallaypuni. Hinallataq tukuy pacienciawan yachachispa uyanchay, anyaykuy, kunaykuy. 3Hamuq tiempo chayamuqtinmi cheqaq yachachikuyta mana uyariytapas munanqakuñachu, aswanmi yanqa uyariyllata munaq kaspanku paykunaqa munayninkuman hina askha yachachiqkunata huñunqaku, 4hinaspan cheqaq-kayta mana uyariyta munaspa cuentokunata uyarinqaku. 5Qan ichaqa, tukuy imapipas allin yuyayniyoqpuni kay, ñak'ariykunata muchuy, Jesucristomanta allin willakuykunata willay, Diospa qosqan llank'anaykita allinta hunt'ay. 6Ñoqaqa sacrificasqa kanaypaqñan kashani, ripunay p'unchaypas qayllamushanñan. 7Allin maqanakuytan maqanakuniña, llank'anaytan tukuniña, iñiyniypin qaqata sayarqani. 8Kunanqa chanin kawsasqaymantan hanaq pachapi corona suyashawan, chaytan chanin Juez Señorqa taripay p'unchaypi qowanqa, manataq ñoqallamanchu, aswanpas paypa kutimunanta makillaña llapa suyaqkunamanpas qollanqataqmi. 9Imaynallamantapas usqhayllapuni watuykakamuway. 10Demasqa kay pacha kaqkunata munakuspanmi saqerpariwan, hinaspan Tesalónica llaqtata ripun. Hinallataq Crescentepas Galacia provinciata rin, Titotaq Dalmacia provinciata rin. 11Lucasllañan ñoqawan kashan. Marcosta maskhamuspayki pusamuway, payqa kusatan llank'anapi yanapawanqa. 12Tiquicotaqa Efeso llaqtatan kachani. 13Hamuspaykiqa Troas llaqtapi Carpoq wasinpi saqemusqay capayta apamuwanki, hinallataq qelqa k'uyukunatapas, astawanqa qarapi qelqasqakunata. 14Herrero Alejandron imaymana mana allinkunata ruwaykuwarqan, Señormi ruwasqanman hina kutichipunqa. 15Qanpas chay runamanta cuidakuy, payqa sinchitapunin willasqanchis contra sayarirqan. 16Ñawpaqkaq kutipi llaqta kamachikuqkunaq ñawpaqenpi tupapakushaqtiyqa manan pipas ñoqawan karqanchu, llapallankun saqerpariwarqanku. Suyakushanin amapuni paykunataqa Dios huchachachunchu. 17Chaywanpas Señormi ñoqawan kasharqan, hinaspa kallpachawarqan, chaymi hunt'asqata allin willakuykunata willarqani llapa mana judío runakunaq uyarinanpaq. Ahinapin leonpa siminmanta hina qespichisqa karqani. 18Señormi tukuy mana allinkunamanta qespichiwanqa, hinaspan hanaq pacha qhapaqsuyunpi kanaypaq waqaychawanqa. Wiñay-wiñaypaq Señorqa hatunchasqapuni kachun. Amén. 19Priscata Aquilatawan napaykapuway, Onesiforoq wasinpi kaqkunatawan. 20Erastoqa Corinto llaqtapin qhepakamurqan, Trofimotataq Mileto llaqtapi onqosqata saqemurqani. 21Manaraq paray tiempo chayamushaqtin hamuypuni imaynallamantapas. Napaykamusunkin Eubulo, Pudente, Lino, Claudia, hinallataq llapan wawqe-panakunapas. 22Señor Jesucristo qanwan kachun, Diosninchis llapaykichista anchata saminchasunkichis.
Copyright
Learn More


text:
Horst Köhler
Horst Köhler sutiyuq runaqa (* 22 ñiqin ayamarq'a killapi 1943 watapi paqarisqa Skierbieszów llaqtapi, Lublin k'itipi, Pulunyapi - Alimanya]] mama llaqtayuq musikuq wan pulitku qarqan, umalliqninmi kachkan.
Alymaniapas Musiku Ministru.
2004 watamanta 2010 watakama ñawpaq kuti Alimanya llaqtapa Umalliqnin karqan.
Taytan: Eduard Köhler; Maman: Elisabeth.
Ñawpaq warmi: Eva Bohnet
Churinkuna:
Yachaywasi: School ( Alimanya)
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: Horst Köhler.


text:
Makusani distritu
Makusani distritu (kastilla simipi: Distrito de Macusani) nisqaqa Piruw mama llaqtapi huk distritum, Punu suyupi, Kallawaya pruwinsyapi, Uma llaqtanqa Makusani llaqtam. Makusani´distritupiqa 11.434 runakunam kawsachkanku. Makusani k'itipiqa ancha achka paquchakunatam michichinku.
Yuyarina
Allpa saywachi[llamk'apuy | pukyuta llamk'apuy]
- Urqukuna: Allinqhapaq 5.780 m - Chichiqhapaq 5.650 m - Lluqisa - Qinamari - Q'iruni - Waynaqhapaq
- Quchakuna:
- Mayukuna: Makusani mayu
Simikuna[llamk'apuy | pukyuta llamk'apuy]
/1 Rimaqkuna: 5 / 5+ wata
/2 Indihina simi: qhichwa simi, aymara simi, ashaninka simi icha huk indihina simi (mana hawa simi)
Pukyu: [1]
Yachay tarpuy[llamk'apuy | pukyuta llamk'apuy]
Distritupi paqarisqa[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
- Apulupampa walla
- Ariquma qucha
- Kallawaya hampiqkunap pallasqan yurakuna
- Kallawaya walla
- Kukaña qucha
- Q'umir umiña qucha
- Wiluyuq qucha
- Willkanuta walla


text:
1Musyansimi cay pasacho ushacashgapis mana ushacag mushog cuerputa Tayta Diosninsipita chasquinansipä cashganta. Cay pasachöga ushacag suclanölami cuerpunsi caycan. Ciëluchömi isanga mushog cuerpunsi ali rurash wayinöna canga. 2¡Sayno caycaptenga maynapis mushog cuerputa chasquicushwanna! 3Wanur manarä say mushog cuerputa chasquicorga garapächu cashgansinölami cuerpuynag cashunpä. Mushog cuerputa chasquicurmi isanga mushog mödanata jaticushnöna cashunpä. 4Cay pasacho cuerpunsi ushacagla captinmi nacar laquicunsi. Sayno captinpis wanur cuerpuynag canansipa trucanga más alimi canman mana wanuylapa jucla mushog cuerputa chasquicushga. Mushog cuerputa chasquircorga mananami imaypis wanushunpänasu. 5Mushog cuerpuyog canansipämi Tayta Diosninsi salvamashcansi. Saynöpis Santu Espirituta gomashcansi mushog cuerputa chasquinansipä cashganta musyanansipämi. 6Cay pasacho cawashgansiyäga manami Tayta Diosninsita ricansiräsu. Wanur ushacag cuerpunsita cacharirmi isanga Tayta Diosninsipa naupancho imayyagpis cawashunpä. ¡Maynapis paypa naupancho caycashwanna! Sayno cananpä caycaptenga wanunansipä caycarpis manami laquicunsisu. Saypa trucanga cay pasacho cawashgansiyag Jesucristuman yäracurmi cushish cawaycansi. 9Tayta Diosninsipa naupanman chänansipä caycaptenga Jesucristo cutimushganyag cawarpis o manarä cutimuptin wanurpis Tayta Diosninsipa shongunpäno imatapis ruraycäshun. 10Lapansimi Jesucristupa naupanman chäshunpä imano cawashgansipitapis payta cuentata gonansipä. Saychömi premiuta chasquishunpä cay pasacho imanöpis cawashgansi-tupu. 11Tayta Diosninsita cuentata gonansipä cashganta musyarmi payta mansapacur wilacuyninta runacunata imaycanöpapis nogacuna tantyaycäsiyä. Pay munashganno wilacuycashgätaga Tayta Dios musyanmi. Gamcunapis tantyayay paypa wilacognin cayashgäta. 12Sayno nicä manami yachag cayashgäta sumäsirsu, sinöga Tayta Diospa wilacognin cayashgäta tantyayänayquipämi. Sayta tantyarmi pipis conträ parlaptin favornë sharcuyanquipä. Paycunaga conträ sharcuyashpan yachag-tucurpis ricaylanmi caycäyan. Saymi tantyacuyansu Tayta Dios munashganno cawayänanpä cayashgantapis. 13Löcu cayashgäta paycuna yarpäyaptinpis nogacunaga Jesucristupa wilacuynintami wilacuycäyä pay munashganno cawayänayquipä. 14Sayno wilacuycäyä Jesucristo cuyamashpansi cruzcho wanushganta musyarmi. Saynöpis cawarimorgan manami jusalicur cawanansipäsu, sinöga pay munashgannöna cawanansipämi. 16Pay munashganno cawarnami nogacunaga pipäpis lutanta yarpäyäsu Diosman mana yäracog runacunanöga. Naupataga nogapis mana yäracog runanölami Jesucristupä lutanta yarpargä. Cananga manami saynönasu yarpä. 17Jesucristuta chasquicorga manami naupata cawashgansinösu cawansi, sinöga mushog cawaytanami chasquicushcansi. Saymi jusalicuycunata cacharir Tayta Diosninsi munashgannöna cawaycansi. 18Say mushog ali cawaytaga chasquicushcansi Tayta Diosninsipitami. Mushog cawayta gomänansipämi Jesucristo cruzcho wanorgan. Saynöpis jusalicushgansita perdonamashpansega mananami yarparannasu jusalicushgansicunata. Payta chasquicuptinsi perdonamashgansita wilacuyänäpämi Tayta Diosninsi acrayämash. 20Saymi nogacunaga Jesucristupa wilacognin caycäyä. Wilacognin carmi quiquin Tayta Diosninsi ruwacuycagno pï-maytapis ruwacuyä Tayta Diosta perdonta manacuyänanpä. 21Perdonash canansipämi Tayta Diosninsi jusaynag surinta lapan jusansicunata jitapargan nogansi-raycu cruzcho wanunanpä. Saynöpami Jesucristuta chasquicushga Tayta Diosninsi perdonamansi jusaynagna paypa naupanman chänansipä.
Copyright
Learn More


text:
2 Corintios 13Mushuj Testamento Diospaj Shimi (MTDS)
Tucuri yuyaicunata cushpami cunashca
13 Cunan cai cutihuanca, ña quimsa cutinmi cancunataca ricuj shamugrini. «Ima tiyajpipish ishqui cashpa, quimsa cashpa ricujcuna huillajpimi, allichinata ricushun.» 2 Sarun cati cuti rishpa cancunata nishca shinallatajmi, cunanpish ña cancunahuan chaipi cashca shinallataj nini. Sarunmanta juchapi causacujcunamanpish, tucui caishujcunamanpish quillcashpami, cutin cashna nini: Cancunata cunan ricuj shamushpaca, manataj llaquishpami llaquichisha. 3 Cristo ñucata huillachicushcatami, ricuchichun nicunguichij. Cristoca cancunahuanca, imata mana rurai tucuj shinaca mana canchu. Ashtahuanpish cancunapurapica, tucuita rurai tucuj cashcatami ricuchicun. 4 Paitaca, imata mana rurai tucujta shina chacatashca cajpipish, Taita Dios tucuita rurai tucuj cajpimari causacun. Cristo imata mana rurai tucuj shina tucushca shinallatajmi, ñucanchijpish imata mana rurai tucuj shina canchij. Chashna cashpapish, Taita Dios tucuita rurai tucuj cashcamantami, Cristohuan cancunapaj causacunchij.
5 Crijcunataj cashcata, manaraj crijcuna cashcatapish, cancunallataj alli yuyarichij. Ima shina cashcataca, cancunallataj alli yuyarichigari. Jesucristo cancunapi causacushcata, mana causacushcataca, ¿manachu yachanguichij? Ñataj paita catinata atichishcanguichijman. 6 Ashtahuanpish ñucanchijca mana atichishcanchijchu, chaitaca cancunallataj alli ricuichigari. 7 Shinallataj ima millaita cancuna ama rurachunmi, Taita Diostaca mañaracunchij. Ñucanchijtaca ña atichishcata shina ricucujpipish, mana ñucanchijllataj alli ricuringapajchu mañacunchij, ashtahuanpish cancuna allita rurachunmari Diostaca mañacunchij. 8 Chaimanta ñucanchijca, cancuna allillataj causacujpica, imata mana ni tucunchijchu. Ashtahuanpish cancuna alli tucuchunllami, imata nina cajpica nishun. 9 Chaimantami, ñucanchij irquicunalla cajpi, cancuna c'ari c'aricuna cashcamanta cushicunchij. Cancuna ashtahuan alli crijcuna tucuchun, Diostaca mañaracunchijllami. 10 Ñuca cancunapajman rishpaca, ama sinchita rimashpa llaquichingapajmi, manaraj rishpallataj cashna quillcashpa cachani. Apunchij Jesusca, cai mandanataca, mana llaquichishpa chingachichunchu, ñucaman curca. Ashtahuanpish cancunata alli pushachunmi curca.
Tucuchinatami bendiciashca
11 Cunanca huauqui, panicuna, cushicuichij, ashtahuan alli causanata yachaichij, caishuj chaishuj cushichinacuichij. Shuj shinalla yuyaichij, sumajta causaichij. Chashna cajpica, sumaj causaitapish, c'uyaitapish cuj Taita Diosca, cancunahuanmi canga.
12 Chuya shunguhuan muchashpa, ‘¿Allillachu cangui?’ ninacuichij. 13 Diospajlla caj tucuicunami cancunataca, ‘¿Allillachu canguichij?’ nincuna.
14 Apunchij Jesucristoca, cancunamanca, Paipaj jatun c'uyaita cushca cachun. Cancunapica Taita Diospaj c'uyaipish, Diospaj jucha Illaj Espiritumanta shujlla canapish tiyashca cachun. Chashna cachun.